
LAMKHMAT 


U Nongthoh u pynpaw shai ia ka jingiohi jong u ia ki 
jingdonkam ka ri ha ka long briew man briew, longspah 
manspah, longiing longsem bad ha ka shonglang imlang jong 
ngi ban sah ka long briew jong ngi kum ki khun ka ri Khasi- 
Jaintia jong ngi. 

U Seng u pynieng ia kane ha ki spah jong ka ri, bad 
ha ka nongrim jong ka seng long briew jong ngi u khun ka ri. 

Ka jaid bynriew jong ngi bad ka spah jong ka ri jong 
ngi ka dawa ia ka jingpeit-mat jong ngi ki khun ka ri, kumjuh 
ka longiing jong ngi bad ka kamai jong ngi ka neh ka sah 
da ka jingpeit-ngor jong ngi ki khun ka iing. 

Ynda phi pule nga ngeit, phin ong badei ban don U 
Nongpyrta kum une ha kane ka por. 


30th May, 1964. 


Sd /- David Roy. 




SHIKYNTIEN-ARKYNTIEN 


Shikyntien arkyntien shaphang kane ka kitab. Phin 
shem katto katne na ki jingiakren hangne kiba shisien sngap 
sngewtohmet khyndiat ha ka jingpynpawmadan ia ki jing- 
iohi (Observations) bad ki jingsngew shon jingmut (Convio 
tions) jong nga. Hynrei ym banse namar ki dei ki jingshisha 
kiba ngi lah ban iohi tyngkrein lada ngi shim por ban peit 
bad pyrkhat ia ki. Namarkata, nga da kwah eh ia ki 
Nongpule Parari ba kin nym shim iakane ka jingthoh tang 
ha ka dur ka jingkynthoh (Criticism) hynrei kein kum kaei 
kaei de ka jingeksamin-lade (Self-Examination) shimet- 
shimet bad ha ka jingiadei kum ka jaidbynriew Khasi baroh. 

Kane ka Kitab ka dei u soh ba la mih na shibun ki 
jingkylli ki jingtohkit bad na shibun ki jingiakren iasyllok 
bad shi bun ki Kongthei bad ki Kongbah ha kylleng sawdong 
ka Ri ryngkat dc bad ki jingpeitthuh peitbniah jong U 
Nongthoh. Kane ka long lyngba ki bun snem ki jingpyrshang 
shitom bad jingiaishah slem jong u. La sdang ban thoh ia ka 
naduh ka snem 1955, bad dei syndon tad haduh kine ki snjg 
ba la lah ban pyndep lut bad pynbeit ia ka ha kane ka dur 
ba mynta ba ka sa ioh ruh artad ban mih pyrthei ban shakri 
paidbab ia la ka Ri bad ka jaidbynriew. 

Naduh kitei ki snem bad haduh kine ki sngi mynta 
la don shibun ki jingkylla ba sted ha ka Ri. Hynrei, khleiq 
da ia ong da kumwei pat, ki jinglong ha kitei ki'por kim da ig 
pher eh na ki ba mynta. Lada la don jingkylla ruh, lah ban ong 
ba kine ki jingkylla ki nang.kham pynkubur bad nang pynshj- 
sha pynban ia kine ki jingthoh hapoh ki jingsop jong kane 
ka Kitab. Ha ka jingshisha kiba kham ma bad kham myn- 
saw shibun ki dang ap shakhmat lada ngim kyndit bynrievr 
noh mynta hi. Ngi la dei ban ieng tyngeh noh ban fait ng 
ki daw kiba ring pynsahdien ia ngi ha ka trei ka ktah,. ka 
khaii ka pateng, ka jingroijpah jingroi hajar, ha ka jin^tylli 
ka imlang sahlang bad ka jingdonakor ka long briew man 
briew. 

Nga la pyrshang hangne ban ktah katba lah ia kito ki 
mat kiba long ki daw ka jingsahdien bad jingrandien jong ngi, 
ki baiadei eh bad ka jingroi spah roi hajar. Nga la ktah de 
ia ki Lad ki Lynti ba ngi lah ban iapyrshang ban kyntiew ialade 
bad ia lea Jaidbynriew sha ki kyrdan ba kham shajrong. 
Ki don de sa kiwei kiwei ki daw kiba la pynlong iangi kumne 
kumba ngi long, la kita nga la ieh khnang namar ka jing- 
thmu bakongsan jong kane ka Kitab ka long ban ktah kyr- 
pang ia kito kiba iadei bad ka kam spah kam hajar bad ka 
jingroi jingpyiar ha ka Khaii-Pateng bad ki jingtrei jingktah 
jong u paidbynriew Khasi. 

Kum ban sliu ong noh, ngam nud ban kam (Claim) 
ba kiei kiei kiba ngin ia pule shadien kin long ki ba dap biang 
ban pynlong riewspah ne roi spah ia uno uno ne kano kano 
ka ban bud ia ki. Ban ong da kumwei pat ngam shlan 
ban kubur ba kin long kiba iadei lut ha ki bynta baroh jong 
ki lad jingwad pynroi spah jong ngi. Ka lynti hi sha ka jing- 
roispah roi hajar kam long kaba suk ne ba kylluid war war, 
ba baroh baroh ngi lah ban iabeh shata. Ka lynti sha ka 
iingsuk kam dei lyngbabad da ka jingsuk. Ym don ba lah 
ban ai ne buh ain ne rul ksiar ban long riewspah. Kaba 
nga mut ban ong ka long ba ka jingkylli, ‘Balei LI Khasi 
TJm Roispah’ kam dei ka jingkylli ka ba suk kumba ka 
paw. Kane ka long kaba shisha la ha kano kano ka Ri ne 
Jaid bynriew hi ruh. 

Nga sngew ba ka dei eh ia nga ban shim ia kane ka kabu 
ban pynpaw hangne ia ka jingsngewnguh jong nga ia 
kito baroh ki Kongthei bad ki Kongbah bad kiba nga la ioh 
shibun ki jingiasyllok bad jingiaphylliew jingmut ha kylleng 
sawdong kane ka Ri Khasi Jaintia jong ngi. Ki dei kine, 
ha ka jingshisha, kiba la ktah nyngkong ia nga ia ka ban 
sdang ban thoh ia kane ka Kitab. Nangta de nga ai khublei ia 
I Babu Norman Singh Syiem, I Vice-President barim jong ka 
*Seng Jingtip,’ iba la pule shitom ia ka jongthoh baroh kawei 
bad iba la ai jingkynpham mynsiem shibun. Ka jingkhublei 
jong nga de ia i Bah H.E. Wanchand, Sekretari jong ka 
S eng Jingtip, ba lyngba jong I la ai ia nga ka lad ban ioh pule 
ia kane ka jingthoh ha kawei na ki jingialang ba la khot 

kyrpang jong ka Seng bad ban iohpdiang de ia ki jingkyn- 
thoh-tei-paralok na kito kiba la iawan sngap. 

Khlem da tyngkai ruh nga buh hangne ia ka jingsngew- 
nguh jong nga ia 1 Ma David Roy, I ba la pule bniah ia ka 
jingthoh bad ia ka jingpynshlur bad pynheh mynsiem jong 1. 
Ka jingianoh jong 1 ha ka LAMKHMAT ka la longkum uwei 
hi u dienshanduh ba lam lynti ia nga. 

Da kine ki kynrtien nga aiti ia kane ka Kitab ha phi ki 
Parari BAMYNTA bad BA-LASHAI, ryngkat bad ka jing- 
duwai kyrmen ba kan lah ban shakri ia phi bad ia la ka Ri 
da ka jingsngewshon jongmut bad jingsngewkhia mynsiem 
bajur badon hapoh jongnga. 

Ai ba kan shakri kum ka Jingkyrsiew bad kum U Nong- 
pyrta Ri Khlaw Ri Kynjah ban pynkyndit bynriew, 
pynpeitmat peishkor bad pynkhih jingmut ia kine kiei 
kiei ki jingmynsaw ki baker sawdong ia ngi. Lada ka la 
lah ban leh tang iwei ibynta iba rit ruh ha ka kane ka Hang 
ngan sngew ba ka ia leh la ka kamram hi. Ai ba kane 
ka long kum ka lit-Khmih ka ban pynpaw shynna ia la ka 
jinglong ba shisha jong ngi khnang ba ngin sngewthuh 
katno ka rynieng bad ka dur ngi dang duna. 

Nga sliang ban iohi ba ki khun ka Ri kin ioh biang ia la 
ka jaka burom hangne ha snieh pyrthei, ha ka tipbriew 
tipblei, ka tipduk tipsuk, ka akor ka burom bad ha ka jing- 
tylli ka jingshisha (integrity) ryngkat bad ka jingroi shaphrang 
ha ka thoh ka pule, ka spah, ka hajar, ka trei ka ktah bad ha 
baroh ki kynja jingshemphang ka jingstad briew mynta. 

Dated — Shillong, 
the 6th, June, 1964. 


'Khu ’Blei 
(P. R. MAWTHOH) 




Balei U Khasi Um Roispah 

(GLIMPSES OF THE SOCIO-ECONOMIC 
DRAWBACKS OF THE KHASI) 

I. KA PHANG 

“Ka spah u Khasi kam ju neh palat ia ka shipatengbriew”, 
‘U Khasi u bym nang ban pynheh ia la ka kamai kajih’, bad 
kum kita kiei-kiei ki jingkren lah ban iohsngew harum haneng 
haba iashongkai krenkai bad ha ialap iakhana ia ki kam 
kamai spah U Khun Khasi byllien. Kat shaba phai yn nym 
pep ban iohsngew bad iohi ia ki jingshisha ki ba pynkubur 
ia kinc ki jingbynniaw la ka Kynja. Ki dak baroh kiba ngi 
iohi ki pynduh mynsicm pynduh jingkyrmcn shibun ia uno uno 
U Sap Khasi. Kumta ter ter kat shaba iaid ba icng yn lah 
ban iohsngew bad iohi ia kinc ki dak kamai kajih kiba labuh 
ia u Khasi ha ka kyrdan ba ha trai eh haba ia nujor bad kiwei 
pat ki jaidbynricw nabar kiba kicw shaid-shaid shakhlieh 
ha ka jingroispah. Halor kum kine ki jinglong ruh, ka 
basngewsih pat ban ong ka long ba U Khun Khasi babun 
um kwali shim por tang khyndiat ruh imat ban shong- 
pyrkhat ne ban duriap puson balei long kumne, kiei ki daw 
kiba la pynlong dien ia u kumne ? Bad dci kanc kein kaba 
nga kiwah bad tyrwa ia ngi mynta hangne ban leh, kata, ba 
ngin ashim por khyndiat ban pyrshang wad ia kita ki daw- 
ing-daw-scm ne daw-Ium-daw-wah kat kiba ngi lah ban lum 
lang ei, bad ha l.ajuh ka por ruh ban iapyrshang wad lad thaw 
lad ha kano ne kino pat ki lynti ba ngi dei ban ia bud, la hala 
marwei ne kum ka jaidbynriew hi ruh, khnang ba ngin kiew 
arted ha ka jingroispah roihajar. Dei kein, tad haduh ba ngi 
la nud ban peit pyrshah bad da ngam bha ia ki' jingshisha jong 
ki daw tynrai ba, ngin sa lah ban sngcwthuh balei bad hangno 
ngi duna. Kane kan long kum kaei kaei ka ban pynkyndit 
bynriew, pynpeiphang bad pynkhih jingmut ia ngi baroh. 
Ynda la lap ia ki daw te hangta kein ngin sa nang ban thaw ki 
buit ki lad kumno ban ksaid jynthet noh ia lade bad ka Ri 
na une u Jylli-Bah jong ka jingoymroispah jong ngi. 

JINGBATAI IA KA KTIEN “RIEWSPAH” 

Ha kaba sdang. to ngin ia peit bha ia kane ka kyntien 
“RIEWSPAH”, kaba long ka mat jingiakren jong ngi mynta. 
Ai ba ngin sngewthuh shai bha ia ka jingmut jong ka ha kane 
ka jingpyrkhat jong ngi. Ka ktien “Riewspah” hi ka dei tang 
ka ktien-nujor (Relative term), bad hangne kam kit ka jingmut 
kaba shai kdar, kumba lehse ngi ju pyrkhat bakJa. Ka daw 
jong kane baroh ka long ba ym shym la don ban buh Mawpud 
(Demarcation marks) jong ka jingioh jingkot ne jingdon jingem 
ban pyniakhlad ne pyniapher ia uno u ba riewspah na uno 
pat u bymriewpah. Ki ‘Riewstad ha kane ka liang toi 
ki labuh ia ka rukom ianujor ia kane ka jingioh jingkot jong 
ka Ri ne Jaidbynriew da kaba ki ong ha ka ktien Phareng 
‘Standard of Living’, kaba haba shu batai lyngkot, ka mut, 
ka rukom im ha kaba ia ki jingkwah kiba mm u ju don u 
lab ban ioh pynhun ia ki barobor. 

la kine ki jingkwah Ia pyniabynta ne kyllum ha kine 
ki lai bynta harum : — 

(1) Ki jingkwah bym bit duh (Necessities) kiba lada duh 
ia ki ka lah ban ktah wat ia ka jingim briew hi ruh, e.g., 
Ka bam ka dih, ka jain phong jain kup, ka ingshong ingsah 
bad kiwei kiwei. 

(2) Ki jingkwah Ba dang bit duh (Comforts). — Kine 
kim da ktah eh ia ka jingim ba man ka sngi u briew, la u lah 
ban shu sngew katto katne ia ka jingduh ia ki, e.g., Ki juti 
ba bha, u khulom ba kham rem bad kiwei kiwei. 

(3) Ki jingkwah ba bit duh (Luxuries). — Kine ki long 
ki bym da myntoi ei ei na ka bynta ka jingim ba man ka sngi 
u briew; lada duh ia ki ruh un nym da don jingsngew ciei, 
e.g., motor kad, ling paki dulan bad kiwei kiwei. 

Na kine haneng, kaba 'dei ban kynmaw pat ka dei kane 
ba ka ‘Necessity’ ha uwei u briew ha kawei ka jaka, ka lah 
ban long ka ‘Comfort’ ne ‘Luxury’ hi ruh ha uba ar ha kawei 
pat ka jaka, bad kumta ter ter. Kum ka nuksa, ka urn dih 

ba shngiam ki lum pyngngad ka Ri Khasi ka Inh ban long 
lehse tang ka ‘Necessity’ ha u bah Khasi ha la shnong kat tat 
ka lah ban long ka ‘Comfort’ ha u bah Dkhar ha ri thor ba- 
shit, bad ka ‘luxury’ pat ha u nong Arab ba iaid lynti lyngba 
ri shyiap Arabia, kata, haba ia shim ia ka dor ka jingkordor 
jong ka ha kitei ki lai jaka. Kumjuh ruh ka jingdonkam ka 
jain soptimuja (Sweater) ka lah ban long tang khyndiat eh na 
ka bynta u Kharjainboh ha ri thor bashit, katba ka nang kham 
kordor ha u Bah Khasi hangne ha ri lum, bad kaba long pat 
ka jingdonkam ba da khraw than eh na ka bynta u Bah Bhutia 
ha ki jingpaswut ka Iyer khriat ki lum Makashang. 

To mynta ngin ia phai biang khyndiat sha kane ka Tarajur 
ai nujor spah ne kata ka Standard of Living. la kane ruh lah 
ban icyllum ha ki lai kynhun bakongsan. Kine ki long : — 

(a) Ka jinglong ne rukom im ba riewspah bha (High Stan- 
dard)— Kane ka kynthup ia ka jinglah ban pynhun ia baroh 
lai kitei ki jaid jingkwah ha kata ka rukom ba khambun bad 
tista. Ka ri Amerika, la ong ba ka long kawei na ki ri ha ka 
pyrthei ha kaba ki briew jong ka ki long ha kane ka kyrdan 
riewspah. kata, ba ki im ka rukom im ba lah ban pynhun ia 
kitei ki jingkwah ba man ka sngi jong ki ha ka sur bad ka dur 
ba palat liam ia kiwei pat ki jaid bynriew ha ka pyrthei, 
khamtam lei lei ha kito ki jingkwah ba iadei bad ki ‘comfort’ 
bad ki ‘luxury’ 

(b) Ka jinglong nc rukom im Bymricwspah ne Baduk 
(Low Standard) — Kane ka kynthup ia ka jinglah ban pynhun 
nyngkong nyngshap ia ki jaid jingkwah Bymbitduh-tdot 
(necessities), bad kata ruh, lehse ha ka rukom tang ban shu 
ia maian-briew. Ka ri India, lah ban erg ba, ka hap ha 
kane ka kynhun jinglongriewspah, bad lehse teng teng la 
kham hapoh hi ruh, namar ba dang shem bun kynrei ki khun 
jong ka ki bym lah ioh thikna wat ia la ka bam mied bam 
step jong ki. 

(c) Ka jinglong ne rukom im bahapdeng ia kitei ar 
haneng (Medium Standard) — Kane ka lah ban shim ia ka 
rukom im hapdeng-briew ne bashu iaryngkat-briew. Kg 

kynthup ia kito ki balah ban pynhun ia ki jingkwah bym- 
bitduh jong ki bad lehse khambun ia ki ba dangbit duh 
(comfort) de bad katto katne ia ki ba bitduh (luxuries) ruh. 
Bun na ki Ri Sepngi lab ban kynthup ha kane ka kynhun 
jingriewspah. 

Na kine ki jingbatai hancng. dei. ruh ban buh ia kane ha 
ka jingmut jong ngi, bad kata ka long ba, ka jinglah ban 
pynhun ka thew ia ka jinglah ka kham tista ne harobor, ym 
kein ia ka jinglah kaba tang tolikliat lano-rc. Lada lah ban 
ioh bam bha bam sngiam ne riam bha riam miat tang teng 
khat, kata kam mut ba la don kata ka 'High Standard of 
Living’. Ka jinglah ka dei ban long ryntih h i man ki por 
la ka lah ban nym da mut eh man la khlieh ka sngi. 

Namarkata, lah ban ong bad shim ba ka jingmut 
Faricwspah ka kynthup nyngkong nyngshap ia kitci kiba 
khap ha ka kynhun jinglong riewspah bha (High Standard) 
bad lehse katto katne ia kito kiba pdeng. la kitei ki 'Low 
Standard’ la lah hi ban ong bad shim ba ki long bymriewspah 
nebaduk, kata, kumba long madan u luk u lak ka jaidbynriew 
Khasi. 

Sa kane kawci ruh dei ban buh jingmut ba. haba ong 
katto katto ka Ri ne Jaidbynriew ka riewspah ne ka duk 
ka rhui ba it paidhyllien babun jong ka ( majority ) u long riew- 
spah ne long duk : kam tliew koit ia ki khyndiat khynsoit ne 
ki tang katto katne. To ngin ia buh ia kine ki jingbatai 
haneng fta ka jingmut jingpyrkhat haba yn iakren shaphang 
ka jingriewspah bad jingroispah u Khasi. 

KHYNDIAT SHAPHANG KI BR1EW 

Haba shu ianujor bad bishar madan bad kiwei pat ki 
jaidbynriew baduk jong ka ri India, imat kum ban ong ba u 
Khasi hi u la kham ibit-briew. Hynrei kajuh ka por 
pat lada la thew ia u ha ka Tarajur Ianujor spah bapaka ym 
banse ban ia mynjur noh ba u Khasi babun hi um pat dei u 
ba riewspah eh. Ka jingkylli namarkata kaba kham wan 
that ha ka jingmut ka long ‘Balei u Khasi um riewspah 
bad balei de um roispah.’ 

Kumba la kdew shakhmat ia ka jingriewspah ne roispah 
jong kano kano ka ri ne jaidbynriew ym ju khein ne iliew 
tang na ka jingriewspah ne roispah jong ki katto katne 
ngut. Ka Ri ne ka Jaidbynriew ka riewspah ne ka duk tang 
haba u paid ba bun jong kata ka Ri ne jaidbynriew u long 
riewspah ne longduk. Na kane ka Hang ruh yn shem ba u 
ba bun hi na u luk u lak Khasi um long u bariewspah ne 
baroispah eh. 

Haba yn ia pule ia la ka Jaidbynriew Khasi yn shem ba ki 
babun eh ki dei ki Nongrcp bad kiba ini ha ka rep ka riang 
ha kane ne katai ka rukom. Ki don de ki mahajon ne nong- 
khaii bym da heh seng. kito ki batrei kam hikai, nangta pat 
ki nongtrei kam ophis sorkar bad kiwei kiwei kum hangne ha 
Sor. Nalor kine, don sa katto katne lehse ki ba trei thoh nut 
thohmat ha kiwei ki jaid kam, kum ki nongbylla ne trei 
shakri lait na ki kam ophis, ki kam suh kam thain, ki kam 
karkhana rit karkhana ria, ki kam mistri dieng bad maw, ki 
kam thain kam woh, ki kam suh kam sien ki kam niah bad 
shna kali, katto katne ki kam suh juti, bad kiwei kiwei de ki 
kam malu mala. Napdeng kine baroh, lah ban ong skhem 
ba u babun hi tc u dei u Nongrep bad ba im na ka rep ka riang 
da kumne ne kumtai. Ka jingim ne jingiap ka Ri namarkata 
ka shong ha kine ki paid nongtrei ba don khambun kynrei. 

II KI DAW (CAUSES) 

Ka Sor Shillong kaba long ka Nongbah jong ka Ri 
Khasi - Jaintia ka la jia long ruh ka Nongbah jong kane ka 
Jylla Assam. Ha kine ki phew snem ba la dep ka shnopg ka la 
nangheh, u briew u la nangbun bad ka jingkhaii-pateng ruh 
ka la nangroi nangiar bun bun phewshah ban ia kaba la ju long 
ha ki snem shwa por thma. la kine kiei kiei baroh yn nym 
lah ban khang. Ka jingshai bad ka jingroi ka jingstad briew 
ka la nangiaid shaphrang shaid shaid, bad mynta ka la 
wan iuh kjat halor kine ki Jum Khasi bapalei. Ka jingma kaba 
khraw. namarkata, ia kano kano ka jaidbynriew kaba rit kum 
ki Khasi bad ha ki jingkylla basted kum kine, ka long ba yn 
sa shu shah rong bad tyllep jahduh noh lada ym ianang ban ia 
bud bad iapyniahap jingim (adjust) bad kum kine ki jingkylla 
badon ha kane ka Ri mynta. 

Bad kane ka dur ha khmat to yn ia phai mynta sha ka 
jinglong u Khasi bad shaphang ki daw ba balei um roi. 
Ngan pyrshang buh ter ter ia ki kumne harum : — 

1. KA JINGSARONG BAD K A JINGSNGEWPOH BIEIT : 

(False Sense of Pride and Dignity). 

Kane ka long kawei na ki jinglong balah ban iohi bad 
shem kynrei ha u Khun Khasi babun. U tynneng khlem sngew- 
thuh than eh. La u long uba duk bym donbor pynban shu ia 
kwah pynbeitsyngkai hi la kum uwei u ’riewbha. U don 
syriem ha ka jaka u nongkhrong u bym dei ban da wad jied 
than eh, kum ban shu ong noli, liynrei pynban sngew ia lade 
la kat u syiem hi. Kane ka jinglong ka pynhiar arsut ia ka 
jinglong briew. Ki don shibun ki jait kam ia kiba imat u 
Khasi babun u'kham sngewpoh ban ktah, khamtam lei lei 
haba la ioh kyrdan dikri — ong shim noh kum ia ki kam-nong- 
rep nongkyndong bad kiwei kiwei ki bym idon kyrdan ne 
burom, wat la ha ka jingshisha ki lah ban long kiba wan rah 
pisa bha. Shaba ikhain rongphong bad kham ioh suk te 
shata baroh baroh ia tuid lut, tip la ka don jingmyntoi ne 
ym don ruh. Kane ka jingsngew, kumba la ong, imat ka 
kham shong seng ha kito kiba la kham nang kham stad 
kiba ha ka jingshisha la dei ban khmih lynti ba ki long ki ba 
la kham khraw bad kham jrong ka pyrkhat pyrdain. Namar- 
kata, la da ia peit bad niew kai napdeng kito kiba la kham 
paw riewspah bha na ki Khasi, yn shem lehse tang uwei ne 
ar duh ne tang khyndiat ngut eh uba la nang la stad. Kiba 
bun hi te ki dei ki bym nang bym stad wat teng teng 
ban thoh tang ia u A bad u B ruh kine lulu lele ; lane ba 
dang shu malu mala kata ka jingshemphang thoh bad pule. 

Ban pynjakhlia ia la ki kti ki kjat ne ia la ki tyrpeng ka 
long lehse kaba pynpoh ha u Stad katba uta u fiymnang 
pat une um salia. Kumta uta u Bymnang ne babieit u roi 
u man bha katba u stad pat utei tyngheng sahsuin bad hap 
shakri shirta jingim. Kat bym pat dei kyrdan sahep te ynnai 
ia pyrthuh im sahep than. Ban shu ia tynneng te bunsien poi 
pynban sha ka lehrain. Ka jingmih bym bha na kum kine kiei 
kiei ka long ba u nongwei u bym da salia ne sngewpoh 
kam u wan bat suk beit ia kito ki kam ki jam bakongsan 

(vital) u Khasi bad kumta de u ioh kjit ruh ia ki jingmyntoi 
baroh kiba ha ka jingshisha ladei ban ioh ki trai-ri. 

Kane ka jingduna ka ioh pynkha ruh sa ia kine ki khun 
hiranharum : — 

(a) Jingduna bad jingduhkam u Khun Khasi babun 
(Unemployment and unbalanced growth in trade and commerce) 

— Namar bym lah ioh ne pyndap kam tang ia kita ki bamon 
bamon. kumta ki kam ba u Khasi urn mon ne urn nud la shu 
shim Iut ki nongwei. Kane ka wallam ia ka jingduh spah ba 
leit tuid noh sha ki ba nabar. Ka long ka bym lah long hi ba 
baroh baroh yn ia ioh tang ia kata kaba ia beh lut. Kiwei 
ki jaitkam ki don hynrei imat ym ianud ne iamon, la ha ka 
jingshisha ki long kiba donkam eh na ka bynta ka jingroi 
ia ka Ri. Na kane ka wan mih ruh sa ka jingpyniapshi- 
Iiang ne pyndkhoh ia ki jingtrei jingktah bad khaii-pateng 
u Khasi. Kum ka jingpyni, shu khein nrynla b>m don 
nongkhaii nongwei shuh, ki ban wan-rah shalan ia ka jain ka 
nep ba ngi iaphong iakup ; ka mluh ka shini, u khaw u dai, 
bad kiwei kiwei ba ngi bam ; ka umphniang bam umphniang 
sharak. bad kiwei kiwei ba ngi ju pyndonkam man la ka sngi 
kum ki juti ki muja, ka turn ka tarn ha iing ha sem, ki mar kt 
mata thaw iing thaw sem bad ki phew spah jaid ki mar donkam 
u khun bynriew. Ne shu khein noh mynta bym don nongwei 
shuh, ne na kane ne katai ka daw kine ki nongwei kim treh 
shuh ban pynkhuid ia ki surok bad ki dong ne ban kit ban 
bah ia ki jingkit jingbah ne tang kum ban suh ne maramot ia 
ki juti bad ki shatri u Khun Khasi, etc., H ATO yn,nym shem ia 
u ha ka jakhom khait? Kane kein kaba nga mut ba la pyniap- 
shiliang ne pyndkhoh ia u Khasi. Ho-oid. kham hadien lehse 
u lah ban pynbeit pyniaid ia kita kiei kiei baroh hynrei kan 
shim por. Kaba nga mut ban ong ka long ba ha ita i por ba 
ka shim ia u Khasi ban nang pynbeit pyniaid ne ban pynpoi 
biang sha ka jingiaid ryntih ki kam ki jam baroh — ha ita i 
por kein kan don ka jingjakhom, bad kane ka jingjakhom 
ka lah ban long haduh katno ka dur baitriem ne basohsat 
ruh ym don balah ban ong. 

(b) Jingbun than eh pat ha ki kam ba iabeh ba ban — (Oyer- 
concentrated, and suicidal competition) — Kane ruh ka long tang 

kawei na ki Khun jong katei ka daw ba la kdew haneng. 
Ka jingmih basniew pat ha ki bynta ba iamon ne kynrup 
babun ka long ka jingiashrut shyiengdoh ka bajur shibun, 
kaba la long mynta ym tang bad kine ki nongwci hynrei 
wat hapdeng para Khasi hi ruh. Kumta de mih sa u soh ka 
jingtroin ka jaidbynriew. Kumba ong mano re, ‘U Khaw 
ha khyndew hynrei peit pynban ki khmat sha bneng,’ te imat 
ka ladei shisha hangne. 

2. JINGBYMIAISHAH BAD JINGBYMLAH SHAH 

SHITOM : 

(Non- perseverance, weak-wili and determination plus 
individualistic). 

Kum ka jaidbynriew, ki Khasi ki la long ki bri v kiba 
laiohsuk bha bad ki la shongsuk de kynjai da ki spah snem 
shuwa bad hapoh ka jingsynshar Phareng mynshuwa. Kane 
ka jingsuk imat ka la pynlyngki ia ka jingmut jingpyrkhat bad 
ka la pyntroin ia ka bor shynrang ban shah shitom bad khein 
duh u Khasi. Nangta, pat u don de sa kane ka jinglong ba 
laitlan ne ba sngew marwei than ha ka jingsngew jingpyrkhat 
bad ki kam ki jam de (individualistic). Kine ki la poi haduh uta 
u pud ba ka la pynmih noh sa ia ka jinglong bymitynnad 
briew, kum ka Khwan lalot-lade bad ka jingbymlah ban pyn- 
dem ha ka mon bad jingbha lang u babun balang. Mynta hi 
te imatu la ngam shibun, bad dei kane kawei na ki daw ba la 
pynkyllon khram khram ia u haba u ieng ialch pyrshah 
bad kiwei ki jaidbynriew kiba lamad ia u dieng jingshah shitom. 
Kum ban ong noh, kane ka jingtroin ka jingskhem jingmut ka 
la pynlong ia u Khasi babun imat kum badei ban khmih 
iynti balah ban tei ia ka Nongbah Rome hapoh ka shisngi. 
U khmihlynti myntoi noh hi te khlem da kwah mad shitom. 
Pynban kaba um ju kham pynleit jingmut ka long ba lajan 
baroh ki ’Riew spah, ki ’Riewkhraw bad ’Riewdonnam ha ka 
pyrthei ki long kiba lamad bad lajam tiak patiak ia ki maw- 
j ingkieng ka jingshahshitom bad jingjynjar. Katba u Khasi 
pat bunsien hi imat um don kata ka mynsiem pha-lade 
khnang ban roi la ka iing ka sem bad ka jaidbynriew. Haba 
shu ong lyngkot, u Khasi babun U LONG U BATLOT 
KA MON KA PYRKHAT BAD KA JINGKUT JINGMUT 
(Weak will and determination). 



3. J1NGHUNBIEIT BAD BYMPYRWA LA WEI : 

(Complacency or inertia and shortsightedness) 

Ka jingsuk ba u la ioh baroh shikatta bad ka jingieit 
suk kaba u la mlien hadien kata, ka la pynlong salia jaituh 
bad bymsyier lawei shuh ia u Khasi babun. U ia pyn- 
shong nongrim ia la ka jingim ha kito ki samoi ksiar ba 
ladep laleil noh, kiba long ki jingskhem bymshisha bad 
bym don nongrim shuh mynta (false security). Ki jingeh 
bad jingshitom ba u ia kynduh ha kine ki sngi ki ieng sakhi 
ia kane. Mynta hi yn shem ba ka jingmut jingpyrkhat 
babun ka la longbthi. Um nang shuh ban khih shitom 
na kaba u la juh long, khnang ban kham bit ne 
skhem ka lawei-lajong. Imat baroh baroh la shu iahun tang 
ha ka Mynta. Ka Lashai pat ieh kan tep la ki Khun iap 
jongka, kum ban ong. Hynrei ha ka jingshisha wat ka Mynta 
ruh ka long ka ba syier, sa katno tarn te kata ka Lashai. La 
katta ruh imat kumba ym i don jingpatiaw eiei. Shu hun 
shu Ingaid buaid khlem dih, kuin ba ong mano re. Ah, 
kaba mynsaw bad ka bym thikna ka nongrim ba u la pynshet 
ia lade. Kine baroh ki mih na ki jingdonbok bad jingsuk kiba 
u la ioh baroh shikatta — u la im suk im sain, u la dap la biang 
briew hi, bad ym pat ju don lehse ha ki parom (History) 
ka Ri Khasi-Jaintia ba u la shem ia kano kano ka jingjynjar 
trah, ne ba la don kam ban da iakhun dukhi dukhait ban ioh la 
ka bam. Mynno mynno ka khyndew ka shyiap kane kyrhai, 
kumta jar uba donkam um duh hi la ka bam ; mynta pat shi 
phut ka mei ram-ew ruh la hap ia pynlut pisa tyngka bun. 
Mynno mynno ki jingdawa ki jingdonkam jong u ki la long 
tang khyndiat eh. bad kumta kat kaba ioh kamai ei ruh la 
shu iabiang iabit hi ; mynta pat ki jingdawa bad ki jingkwah 
jong u ki la nang kha roi kum ki pylleng dohkha, bad kumta ki 
jingioh ba malu mala kim lah kot shuh — ladei ban da iather 
syep tyngeh ban kot ban dap. Mynno mynno ka kam ka 
jam kane byllai, hynrei mynta pat ka jingbiran ban iohkam 
iohjam ka long kaba ym da donkam iathuhkhana — baroh 
iatip. ia iohi bad iohsngew lut. Ki briew nabar ki la nangbun 
nangbun bad ban ioh la ka bam ruh la-nang kha’m Kirdn hiran 
shuh. Kane ka jinghiran ka la sdang pyniohsngew ha ki 

thied ki jaw ka jingtrei kam trei jam u Khun Khasi shityllup. 
Ho-oid shisha, ki lad jingtrei jingktah ki la nangbun hynrei 
ban nym pynthame ia lade, kine kim biang tang shi shiphit 
ruh ban kot lut na ka bynta u Khun Khasi bad ruh ia kine ki 
nongwei nabar ba kham bun phewshah ia ki Khasi ha ka 
jingbunbriew, jingnang jingstad, jingtip jingshemphang bad 
jingshalak heh spah. Kumta lada um kyrsiew noh ialade 
shisyndon mynta na kane ka jingkynoi iohthiah bamynsaw te 
khlem pep ka por kan sa poi ba u ba bun un sa shu long noh 
tang u shakri nongbylla sngi khlem ka lashai ba thikna ne 
kum u nongdie dieng die rnga bad kum u nongshutkhiew 
shutpliang kyndoi man tyngkong iing. Wat mynta hi ruh 
lada shim por ban peitthuh ia ki dak sawdong khlem pep yn 
iohi bad shem ba kine ki dak kim long kiba khlem nongrim 
ne bymdon ka jingsdang bad ka jingkut kaba syier bad ka 
ba shyrkhei. Kumta kum ka jaitbynriew bad marwei shimet 
shimct ngi dei ban ki lan noh ialade kumno ban nang ban im 
adkar ban minot bad pyrkhatjngai lym kumta tela kut ka 
tarik. 

To ngin ia kynmaw ia kane ba, U BR1EW U BAHUN 
BAN NEH HAJUH UM JU LAH ROl LANO LANO 
RUH EM. U Khasi babun ruh imat u long uba hun bieit. 
U tang shu la ioh mynta um salia shuh pat kan jia aiu lashai. 
Um kham don jingangnud ban kiew sha khlieh shaphrang 
ne ban kynshew minot, ban nang pynheh pynroi ia kaba don, 
kumba long kiwei pat ki jaitbynriew. U lah eh ban don kata 
ka jingkwah, hynrei kumba baroh baroh ngi iatip ba, ka 
jingkwah kaba khlem da pynkhih iala ki kti ki kjat ka shu 
long bijai ei noh, Kane ka jinghun mutlop bad jingbym- 
angnud ka la pyndkoh shibun ia ka jingmut jingpyrkhat wad 
lad wad lynti kumno ban pynroi bad ban kham pahuh 
pahai lashai hadien habud. Ka la long kumba la seng nong- 
rim ia la ka iing halor u shyiap rud wah, bad kum kane kaei 
kaei baroh ngi tip shai kan nym lah ieng slem da lei lei ruh em. 

4 . JINGLUTPHUT SYRWA KHLEM SNGEWTHUH : 

(Vainfhl extravagance) 

Kane ka jinglong jong u Khasi ka long kaba la 
bna nam, bad ia kaba ma u ruh imat u kop da kata ka 

rukom sarong ka ban ialam sha ka jingjot. Ka jingpei 
baheh eh ha ka pla jingroi spah jong u Khasi stutyUup 
ka dei kane ka jingsynva bad jinglutphut khlemrain. 
Kane ka la kjap ym tang ia ka pasoh suda, hynrei ka 
la khyrwa ruh wat ia ki shyieng ki snep de. Ka dei ka jing* 
long kaba la pynswai pynstai ia ka jaitbynriew bad ia ka jing- 
roi jong u Khun Khasi Khara salonsar. Ka dei ka jinglong ia 
kaba uwei pa kawei ka Khasi ka dei ban sngewrem briew. 
Ho-oid, ka jingroh (vanity) ka long kaba don hi hano hano 
ruh — ha kawei khyndiat bad ha kawei pat lehse khambun 
hynrei katba ha u Khasi pat kane ka la jam ia u pud ban lohg 
palat than khamtam lei lei haba ia pyrshang bad ka jingioh 
kaba long dangrit than eh. 

Kane ka jinglutphut syrwa khlem sngewthuh ka la long 
ka jingpyniap bieit ialade hi, namar ba urn ju khein ne pyn- 
shong nongrim shuh katno ka bor u don bad katno pat ban 
pynlut. Yn nym da ia jer kynthei ne shynrang eh, hynrei 
ha peit thuh bha ia kane ka jingshisha — kino kita ki rong 
thymmai itynnad, kino kita ki ‘style’ bad ‘fashion’ badang 
mih, kino kita ki liem bad ki lup bym ju don baioh kiba kim 
iabeh kynrup sier kynrup khiat — noh sha riat ruh khlem ilap 
por lap dor — tip kdang ne thngan ka kpoh, tip dap ram ne dap 
shah ka pla, tip don bor ne ym don bor ki tyrpeng. Shu jram 
jram noh hi te kumba khie wahleng ka kada thylli jabieng bad 
kumba kynrup ksew lam bieit khlem da tynjuh shuh la u 
saipan — la ha ka riam ka beit, ka kup ka phong, ka sad- ka 
khyllong, ka tah ka shun, ka pynbeit pynsat, ka shet ka tiew 
bad kiwei ki laiphew skit ki laiphew sker ki rym phong baper 
u khunbynriew. 

Ngi bein, ka khar khapnap khar byrtia aiu re tip ma lashai 
une hi uta u khar khapnap byrtia u lakiew ha ki paki dulan 
ki shuki ki shukien, ki juti ki muja babha, ki motbr ki kali 
baitynnad — katba u Khasi pat — une uta u Khasi basbun bad 
bapahuh pahai, mynta une ha la i trep soptdem bad la ki jain 
bylla ba jot ryngkthop. Bishar hi maphi kita ki ’riew ba 
la sngewthuh, kita ki ’riew ba la shai, da kaba kynmaw 
artad ba hangne ngi iakren ia ka subject ka jingroi spah ka 
Ri, YM KEIN ia kata kaba suk-mynsiem Pura-ka-mon 

ne ka leh sngewbha im-katno sngi ne ym-lahrah-sha lum 
jihgtep. Kine ki daw ki long tang ki daw Niad Pushara-lor. 
Ho-oid shisha, ym lah ban rah tang uwei ruh u fiiuhkhlieh 
ha ka sngi bakut jongngi, hynrei hato ngim pyrkhat ba ngi 
don ki khun ki kti, ki para ki pyrsa kiba long ka jingkit 
khlieh jong ngi hi marwei marwei, bad kiba lah ban manbha 
bad kheit ia kita ki sohthiang ka jingshakri jongngi da ka 
mynsiem kaba kyrkhu bad pyrto ? Hangne to ngin ia kynmaw 
iaroh ia kito ki kyntien uto u tymmen thung sohpieng ha ka 
jubab jong u ia uto u samla, ba, ia lade hi shisha um lah 
khmih lynti shuh ban ioh bam ia u soh, hynrei ki khun ki 
ksiew jong u kin ioh khlem pep. Hangta kein ngin sa nang 
kham ngam jylliew ia ki jingmut ba shisha ka longbriew man 
briew bad ia ka mynsiem longkmie longkpa ba dei iaroh. 
Ho-oid biang, ngim longmrad ne long kor mashin (Machine). 
Ngi donkam ban don ka kmen bad ka sngewbha sngewtynnad 
ha ki por ki por ka jingim briew, namar kine ruh ki dei hi 
ka jingbam na ka bynta ban tei ia u briew uba dap biang 
(completeman) hynrei ha ka juhka por to ai ba kine kin long 
kat kum ka rukom ne kat kum ki por ki samoi badei bynta. 
Ai ban synshar ka jingbishar ka jingadkar bad jingsngew- 
thuh halor ki kam ki jam bad ki ktien ki thylliej baroh. Wat 
KAMA1 KULA1 BAD BAM HATI” ka long lehse ka jingong 
tymmen kaba iadei eh hangne bad ia kaba ngi dei ban shon 
shap jylliew ha ki jingmut jingpyrkhat barobor haba ngi iadei 
bad baroh ki bynta jingtreikam treijam ba pynroi spah 
pynroi hajar. Kane ka sneng ba yn nym ialong syrwa lut- 
phut khlem jingkhein, bad ha kajuh ka por pat kam ong 
to long khapnap raitoi. Ka jingmut bakordor bakongsan 
eh jongka ka shu long to IA IM ADKAR. 

5. JINGBYMNANG BYM STAD, JINGBIEIT BAD 
J1NGSH1DA : 

(Illiteracy, Ignorance and simplicity) 

LI babun hi na u Khasi u dang long u bym nang bym 
stad, khamtam lei lei ki nongrep nongkyndong bad kito kiba 
iadei ha ka khaii ka pateng. Na kito kiba la nang la' stad 
ruh ki ba bun ki dei' kiba trei kam ophis, kata, ym duna lehse 

ia ka 80 ngut ne tam na ka 100, Nalor kata pat, yn iohi 
ba u paid Khasi babun u long uba dang sah ha ka jingbieit 
bad shida kam shibun. 

Kumta, nalor ba u long u bymnang bymstad bad 
hapdeng ka jingduna ka jingshemphang ryngkat bad kane 
ka jingshida bieit, u Khasi u la long tang kum u ’langshohdoh 
(easy prey) ha ka kti u nongwei nabar uba shalak kam, 
basian bad bunsien bym riej ban thik ban thak ruh. Yn 
nym phylla namarkata, ba un shah khfiiot jakoid ha ki kam 
jingtrei baroh. U badang bun paitbah hi na u. u dang long 
khunlung bad khynnah shibun ha ka liang ka trei ka ktah 
bad khaii pateng ban ia pyrshang bad kine ki nongwei badon 
ha ka ri. Urn don bad um kot ka jinesngewthuh bad jing- 
shemphang kam — kum ha ki lad ki lynti ba iadei beit hapdeng 
ki nongpynmih (producers) bad ki nongpyndonkam (con- 
sumers), shaphang ka dor ka mur ha iew ha hat, bad kiwei 
kiwei ki bynta ruh. Um sngewthuh ia ka jingkongsan ban 
buh jingkhcin jingdiah, ban tip nangno ka mih bad ka sep 
bad hangno ka jingioh ne ka jingduh, bad kumta ter ter. 
Bunsien hi, namar kum kine ki daw, u la hap ban shu shaniah 
ha ki kynja ‘riewpdcng’ (middle men), kum ki kaia bad kiwei 
kiwei. Ha kanc ka rukom ki. ki nang sngaid ka kpoh bad 
nang dap ka pla katba u Khasi pat tyngheng kum ki bieit, 
nangran tyllong bad nang duh wat ka seng ka dang baitrai 
hi ruh. 

6. JINGDUNA SENG BAD JINGIAKNIEH LAH : 

(Lack of capital and unequal competition) 

Ka long kaei kaei ka bym lah ban len ba u Khasi babun 
u long u bym daioh dakot than eh lane lah ban ong bym pat 
ioh pat kot hi. Kumba iohi mynta, um lah ban seng ne 
pynieng kano kano ka kynja kam ne jingtrei kaba paka bad 
heh mvntoi lane kaba kham iaryngkat jingtrei bad ki jong 
kito kiba nabar . Ki don bun ki jait jingtrei kiba la donkam 
ban da don ka baiseng kaba kham heh khambit khnang ba 
lah ban pyniaid ia ki kam ha ka rukom ba myntoi bad ba 
thikna — ong, shim noh kum ki kynja jingtrei badei pyndonkam 

da ki kor ki bor. Hangne ruh u Khasi u ‘fail’ namar bym 
aon baiseng bad jingsngewthuh pyntrei kam. 

Nalor kine, don sa kawei ka rukom khaii pateng ne trei 
‘kam trei duk kaba lah ban shem kynrei ha kine ki ba nabar 
(nongwei), kiba la pynroi shibun ia la ka spah ka hajar. 
Ha peit thuh mynta kum ia u Khar-kaia — une, phin 
shem u korbar ym tang shijait ne tang iwei i Jcynja mar. 
U trei ia u Khaw, 4ca Mluh, ka Shini, u Phan, u Dai, ka .Urn* 
phniang bam, ka Umphniang sharak bad lut khoit ki kynja 
phew jnit phew jnat kiba ngi lah ban jer bad pyndonicam 
'barobor. Kum kane ka rukom trei kam ka don ar tylli ki 
-Paia baskhem ban pynieng ia ka kamai ka kajih. Kine ki 
long kumne : — shim mynta ba ka iew ka hat ne ka dor ka 
m&r jong u khaw ne ka shini ne ar-lai tylli ki jait mar, kam 
long kaba myntoi ne kaba duhnong hi ruh, une u Khar-kaia 
um da pyrwa eh namar ba u lah da kaba jem ban khyllie 
baitrai bad iohnong ruh artad na kiwei pat ki mar jingkhaii 
jong u. Kum ha kine kiei kiei phin shem ba u lah ban set 
ne pynduna shisyndon ia kito ki mar bymmyntoi ne ba duh- 
notig, bad un pynheh pat ia kito kiba kham iohnong. Ha 
<kanc ka rukom u iada ialade na kano kano ka jingduh kaba 
lah ban pynngam ia ka jingtrei jingktah jong u. Ha uto pat 
uba khaii tang iwei i jaid mar ne tang shi jait, kata kumba 
long bun ki Khasi, tang shu la sniew ka dor iew dor hat 
ha ita i mar te la kut artad nadong shadong. une u la iap bad 
u la hap ieng sa ka leit wad ram wad shah )ym kumta lalut 
ka seng ka dang baroh. Kum kane ka rukom trei kam ne 
khaii ka pynran tyllong bad pynpulom ia baroh ki jing- 
pyrshang u Khasi. 

U ba ar pat u Paia ba kyrshan ban pynieng ia ka jingtrei 
Kharkaia u long ka jingiohnong myntoi na ki bun ki liang 
bad bynta — na u khaw ruh u ioh, kumjuh na ka shini, na ka 
mluh, u dai u phan bad kumta ter ter. Ha kane ka rukom 
yn lap kham niar eh ba un nym iohnong bad roi ha ka jingtrei 
jingktah jong u. La u la duh ha ka umphniang bad wei 
ar de kiwei ki mar, hynrei u kynting ia kane ka jingduh da 
knba iohnong pat na kiwei ki babun. Ka jingiohnong, 
haba kumne ka long kham bun liang bad imat ruh kumba 
khlem kut trai. 

Ban trci kurane kum Id Kaia, ionkam ka «eng ka dans 
kaba heh kaba biang. U ba pli u Khasi bansien um lah ban 
ioh seng kat kata, ha ka jingduk kaba kat kane. Ku m ta 
de wan mih ki jingkhanglad khanglynti bad jingrandien 
ia u Khasi ban pynheh pynroi ia ka kam ka duk namar ba 
duna baiseng. 

La jan ha baroh ki bynta jingtrei kam treijam ka don de 
sa ka jingiaknieh-lah ne ‘competition’ ba ia pynap da kine 
ki nongwei nabar bad kumjuh ruh hapdeng para Khasi hi. 
Kumba ia kdew shakhmat, ha kum kine ki jingiaknieh lah 
hi, bunsien u Khasi um iah ban ieng ne ban kyrshan tang 
katno katno ruh. U kyllon khram khram namar u duna seng 
u duna jingshcmphang, u lutphut, u ieit suk than eh bad um 
lah shah shitom, bad kum kita kiei kiei ki daw babun. 

Sa kawei pat. um don kata ka jingshaniah uwei ia uwei 
pat. Kane ka long ka jingkhnium kaba lah ban iohsngew 
barobor. U ia dap tang da ka jingbishni bad ipihuin suda 
imat. Kat haba don ki kam u iapeit suh peit sniew para lade 
hi. Nangta de um don ka mynsiem bad um nang ban ia 
treisnohkti lang ne lasynrop lang na ka bynta ka jingbha uba 
bun. 


Ki |ingmih baroh na kine kiei kiei kalong ka jingkyllon 
lade hi. 

(7) BA DUNA MYNSlfcM-SDANG BAD BYMNUD 
JINGMA KAM : 

(Lack of initiative and business enterprise). 

Kum ban shu ia kren noh, ban shu ia pyrthuh bud hi 
shi kynti te imat u Khasi u la ‘pass’ bha. Shaba la sdang 
kiwei pat te shata baroh ianoh lut ; shaba iabun te shata. 
Hynrei kat ban sdang thymmai ne ban tih thymipai ia ki 
lad ki lynti bad ki tynrai kam bashisha te ang tyngheng 
kum ki bieit tlar sngi. Ha shu ia peit kai mynta seh ia kin e 
Kano ka jait kam ba a Khasi u sd ang iuh kjat ne buh kti 
nyngkong 7 La jan baroh ki jait khm he rukom khali 

pateng, lah ban ong, ki long kiba la sdang shwa kine kiba 
nabar, i mat wat ia kito hi ruh ki bynta kiba u Khasi u kham 
pyndonkam khambun. Naduh i mluh i shini haduh u thyrnia 
u ksai, wat tang kum hala i jong i dong ne kyntoit jaka shong 
la jong ruh, imat yn shem ba la jan baroh labat lut da kine 
kiwei pat ki jatbynriew. Bad haba la iohi ba kine ki nongwei 
ki la heh la roi, hangta sa kyndit kumba iuh tdong bsein 
bad sa leh myniabud ia pyrthuh. Hynrei namar kum ki daw 
ba la kdew khyndiat shakhmat, hangne ruh kin lah ieng lah 
kyrshan eh tang katno ? tang shipor la ran ka seng ka dang 
bad la ngam ka kam baroh, la khang ki dukan ne la shu hap 
ai wai ha ki dkhar. To ngin ia bishar bha ia kum kine kiei 
kiei harum — U phnr>. l<a '!a tyrpad, u dewiong, ka shun, bad 
kiwei kiwei ki dei ki markhyndew tynrai u Khasi — Hynrei 
hato ym dei ba ia ka rukom shalan shabar bad ia ka rukom 
pyniaid kam heh la sdang bad bat kti nyngkong da kiwei pat 
ki jai’tbynriew ? Hato ym dei tad haduh ba la iohi ia ka jing- 
myntoi ba ioh kine ki briew ba sa khih kyndeh mynsiem bad 
sdang peitmat mynta. Dei kum kine kein kiei kiei ki ba long 
ka jingpynduhlad hi ialade ban ioh kheit ia ki soh nyngkong 
jong kano kano ka kam. Kaba iaioh hadien, kata lada ioh 
ruh, ka shu lah ban long sa tang ka shyieng bad ka snep suda, 
katba ia ka pasoh bad dohbang te ladep khur lut shwa kiwei 
bad wat kane ka jingioh tang ka shyieng ka snep ruh imat 
ka long bunsien da kaba hap iashrut para mangi hi kumba 
ia pajut shyiengdoh ki 'sew-ap-ja-len. 

Ryngkat bad kane ka jingduna wad sdang, ka don de sa 
ka jingticng-ioh-duh-myntoi ne ka jing bymnud-jingma-kam 
(risk of enterprise). U Khasi u dang tieng kam than eh, bad 
haba peit ba peit imat urn don satia kata ka Jingshlur-trei- 
kam trei-jam (enterprising courage). Shishadon katto katne 
napdeng ki Khasi ia kiba lah ban ong kiba la don la em bha, 
hynrei ban ia ong pat ban sdang ia kano kano ka bynta kam 
tymmai balah ban ai jingmyntoi lehse ialade bad ia la ki 
para ri, te iaran rut rut shadien — teng teng imat khlem da 
bishar bha bad bunsein pat imat bym shemphang hi kata 
‘matha’. Ki jingmut kyrwit kyrwat ki mih shibun — tip ka 
long na kam long tip ioh ne duh, bad kum kita kiei kiei ki 
jingsheptieng bad artatien ki mih. Ban bei-seng (invest) 

ha kano kano ka kam thymmai u Khasi u don jingtieng, 
bad ban ong lei lei ban hap ther seng (invest) khambun 
te yn nai iakren shuh. Kaba phylla pat ka long ba ha kajuh 
ka por u kwah ban seng tang khyndiat bad ban iohnong 
pat shikit shikit. Ka jingiohnong Jong ngi barobor ka don 
ka jingiahap dur bad ka seng ka jingtrei Jong ngi hi. Haba 
iaid bha ka kam ka jam uba seng shibun u dei ruh ban iohnong 
khambun bad u sncng byrtia la i jingioh byrtia hi. Ym lah 
khmih lynti da kumwei pat. Ho-oid shisha ki don kita ki 
jingma kam (risks) haba sdang ia kano kano ka kam thymmai 
ne ba sdang thymmai wat ia kito ki kam ba la ju trei ruh. 
Kita ki dei ban don. Dano te haba la khan la bishar bha, 
ym dei ban artatien shuh ne wit jingmut da kumne da kumtai 
ban ther ka seng ka dang katba donkam. Dei tang da kane 
ka mynsiem ba yn lah ban kheit ia ki soh ka jingroi jingheh ka 
kamai ka kajih bad jingtrei jingktah bad de ka jingriewspah 
roispah. DEI KEIN TANG HA UTA UBA SDANG IA 
KA MAREH THONG BADON KA J1NGKYRMEN BAN 
KOT THONG, HA UTA U BYM SDANG (Non-starter) 
KA THONG IA U KA JNGAI KAT NA KA KHYNDEW 
SHA BNENG HI. Ngi dei ban don kane ka jingkhraw 
bad shlur mynsiem bad ba pyrkhat ieit ri ieit muluk. Ai 
kito ki badonbor kotbor kin sdang ki jingtrei jingktah, 
kum kito ki jait kam ba pyndonkam ia ki bor bad kiwei 
kiwei, ki balah ban wanrah kham bun phewshah ka jingroi 
spah ia lade shimet, bad ha kajuh ka por ban ioh ruh ia ka 
jinghun mynsiem jlut ba ki la long ki kabu ban plie ki lad ki 
lynti ia u kup-shiliang u sem-shiliang ba kin ioh nang kiew ha 
ki kyrdan riewbha pyrthei. Kane ruh to ngin ia kynmaw ba, 
U 'R1EWSPAH BHA UN NYM LAH BAN KHAM RIEW- 
SPAH SHUH SHUH LADA KITO KIBA DUK BA DUNA 
KIM KIEW ARTED SHAJRONG RYNGKAT BAD U. 
Kane ka dei kawei na ki tynrai jingiadei (basic economic 
relation) ba kongsan eh ha ka jingriewspah uno uno ne kano 
kano ka briew ha kano kano ka jaitbynriew ne ka ri. 

Mynta pyrshang ban jubab halade ia kum kine ki jing- 
kylli harum, da pyniahap dur artad bad la ka jaitbynriew 
Khasi hangta Ichse yn sa lap ia ia kita ki symboh ki daw ka 
jingbymkiew kyrdan jong u Khasi, ha ka trei ka ktah, ka 
khaii pateng bad ka spah ka hajar. 

Mano ba la khan? ioh pyniaid sadhai ia ka tih bad shalan 
dewiong na> kiba' bun na ki par Sohra ? Mano ba la bat. 
ia' ka shalan shabar ia u phan bad ka 'la tyrpad Khasi ? 
Shano ka jrein ka jingmyntoi babun na ki par mawshynrut 
ki thain Sunapahar ? Katno ngut na ki trai-ri kiba la don 
kti ha ka jingshalan ia ki dieng ki siej n& thain ri Bhoi 
na ka bynta ban pyndap ia ki jingdonkam ki Karkhana- 
thaw-kotsada sha dkhar ? Ki shympriah-kti babun jongno 
kiba la bat ban sdang bad pyniaid ia ka kam pynmeh elektrik 
hangne ha sor Shillong ? Jubab kai ia kine ki jingkylli 
khyndiat bad hangta lehse phin sa ngam ia ka jingmut 
jong nga haba nga buh ia katci ka daw— baduna mynsiem- 
sdang bad byin nud jing-ma kam. leh mynta ia kaba la dep la 
dep, lah ban ong. Mynta hi u Khasi u la dei ban pei ki shkor 
bad peit ki khmat ban iapyrshang noh shisien don ban ia 
beh ia ka por lym kumta un sa sail urn dum shijunom bad 
long shakri mraw nc bylla shirta. Ha kane ka dur bad ka 
sur thymmai nga sliang ban iohsngew ia ki jubab ba ia phcr 
bak lybak 11 a kici ki jingjubab haneng, ia kum kine ki jing- 
kylli — Mano ba la seng ia kane ka kam ? Mano ba la pynmih 
sdang ia kane ka jingtrei ? Hangta kein yn sa don kita ki 
Khasi Rockefeller, ki Khasi Ford, ki Khasi Birla, ki Khasi 
Tata, ki Khasi Carnegie bad kiwei kiwei. 

Ki ri lum Khasi ki long kiba kynrei ka spah par khyndew. 
ym don lehse balah ban len ia kata. Ki don ki tynrai bor 
Elektrik, ki par dewiong, ki par mawshun, ki par maw- 
s'hynrul, ngi iohsngew de ka nar bad ka mica hangne liangtai, 
ka spah ki kttlaw ki btap bad lehse kito de ki kynja umphniang 
bad kiwei ki mar bad bor kordor ba ym pat iatip mynta. 
Hynrei u dak jingkylli uba heh bad ba donkam eh mynta ne 
kumba ong ki nong Anierika, ka jingkylli 64 dollars ka long. 
Mano ban lam lynti ban mait ban sdang ia kine kiei kiei baroh 
khnang ban' roi ialade shimet bad ruh ka jait bynriew la 
jong de ? Ka jubab ia kane ka shong ha ki MYNTA ki jong 
ngi, ki LASHAI ki la dier noh. Ong u Nehru, “Ka jing- 
jop ka wan ha kito kiba slilur bad ba nud ban trei, khamniar 
eh kan leit bad u Khawpud.” To ai ba kine ki ktien kin 
shakri kum ka jingpynkynmaw ia baroh ba dei ban tur ban 
trei bad iaieh khnang ba lah ban kot sha kata ka thong jlng- 
roi spah jingroi hajar bad jingsuk jingsain ka ji n gim briew. 

S. JINGHIAR NE JINGIOH PATENG : 

(Inheritance). 

Ha ka rukom had ka dustur u Khasi don artylli 
ki bynta bakongsan eh. Kinc ki long. (/) Ka jingshimjait 
na ka kynthei, bad (in Ka jinghiar ne jingioh pateng na ka 
khun kynthei khadduh. Kaba kham ktali bad iadei eh bad' 
ka jingroi spah roi ha jar u Khasi ka dei kane ka Jingioh ne 
hiar pateng na ka khadduh. 

Ha ka Riti u Khun Khasi. ka khadduh ka dei ka Pdeng 
jylli (centre or pivot) ha kaba ka shalyntem jong ka niam ka! 
rukom, ka longing longsem, ka bat jait bat khong bad ka! 
imlang sahlang, ka lyllun sawdong. 

Ki jinglehniam leh rukom jong u Hyndai ki pynshong 
Ingsad ha ka khadduh. Kum ka kynthei, ka bat la ka liiar 
jait hiar khong bad kum ka Khadduh ka bat bad ka ri ia ka 
spah ka hajar bad jingdon jingem nongtymmen bad ka lum 
ka lang ia ka kui ka jait jong ka kpoh jongka. Ka ai jaka 
riehtngen ia la ki Kiii ki Ma bad ia la ki hynincn ki para ha 
ka khia ka shon, ha ka shitom ka sajia bad kumta ter ter. 
Ha kanc ka rukom ka telvsong tylli lang iaka Riti ka Dustur 
lyngba la i jong i longiing longsem bad i jait i khong ; bad' 
la lei nongiim halor jong ka ia ki kynroh ka mkom imlang 
sahlang u Khun Khasi shityllup. I la kane keifi ka dur ba la 
pynkhamli da u Barim Bajah, ia ka longiing longsem la pyn- 
iaid bad shynshar da ki Kfii ki hynmen katba ka Khadduh ka 
shu long tang ka Nongsumat Nongri, Nonglum Nonglang 
bad Nongsyrpud Nongsyijai ia ka luk ka lak nongtymmen 1 
baroh. Da kane ka rukom ba la pynkhamti janai, ka Khaddlun 
ka pynieng bad tehsong halade ia ka bynta banyngkong 
nyngshap bad ba kongsan eh jong ka rukom Imlang Sahlang 
u jaitbynriew Khasi (Primary feature of the Khasi society). 
Ki ktien u Ni u Kong ki long ka bor ka aih hi hala ka kpoh ka 
jait, bad baroh ki khun ki pyrsa ki pyndem ha kane ka jinjj- 
pyniaidi ba salonsar. Ki hynmen kynthei bad shynrang, 
la ki la left iingbriew ruh pynban ki don kaiuh hi ka hok ban 
wan phai sha la iingkmie iitig khadduh luma khia haba shpa 

nc bym iadei jingmut bad la ki khun ki tnga. Na kane ka 
daw yn shcm ia ka sabut bashisha ba, haba la jan dkut myn- 
siem uno uno u briew , kito kiba dang bat rukom Khasi bha, 
ki ju wallam noh ia U sha ling Ktnie kaba long ka tynrai jong 
u. Ha kajuh ka rukom ruh, khyndiat sncm mynshwa, 
khamfiiar eh ym shem ne lap ha surok ne lynti syngkien wat 
tang uwei u dkoh, u matlah ne u pang u jhiu ne uba shitom 
kumne kumtai, ba un ’kai khrong thadrain. Baroh hi ki 
don la ka jaka rieh-ri-burom ha la iingkmie iingkpa bad iing 
khadduh haba ym don shuh i mei i pa. Ka Khadduh hangne ka 
lum ka lang bad ka ri ia ka burom ka akor ka jaid ka khong 
jong kata ka kpoh. Kane keih ka dei kata ka nongrim ka 
Duslur badonburom u Khun Khasi Khara katba mynta pat 
kine baroh ki la hiar khet sha ka Nurok ba khleh jaktung. 
Ym don shuh kata ka nongrim bapaka bad ba tynrai, la phi 
lah ban iohsngew ia ki jingshla pynthame basawa tang 
kum ka Iyer, ba ngi dang don kita ki hok ki riti bad ba ngi 
ialeh ban pynneh ia ki. La ong katba ong ruh, ki Hok bad 
ki Riti bad ki Dustur jong u Khasi kirn long shuh kumba la 
seng u Kulong. 

Mynta hi te la shim bakla barobor ba ka Khadduh imat 
ka dei ka nongioh lut ia ka spah ka hajar bad jingdon jingcm 
nongtymmen baroh. 

Ka jingrai jong ki jingjia mynta ka long kaba da haduh 
katta ba imat i Kongheh ne Kongthei ne i Bahrangbah ne 
Bahkhynnah kirn dei hi kita ki shipara na u juh u soh ka kmie 
u kpa. Ka la don bor haduh katta ba ym don jingriej ne 
jingshynrain Kfii ne Hynmcn ne ia kita ki nongsynshar bad 
nongpyniaid iing pyniaid sem kum ba la pynkhamti u Barim 
u Bajah. Kumta kein kylla lieng ka Hok ka Riti bad ki 
Rukom ki Dustur bad king baji de thiaw ka longbriew man 
briew bad ka imlang ka sahlang jong u jaid bynriew Khasi. 

Ka jingktah bakongsan bad bakhraw eh kaba la long 
naduh tynrai hi jlut ia ka rukom roispah u Khun Khasi ka 
dei kane ka dustur hiar ne ioh pateng ba la kylla baji kumne. 
Mynta hi, ha kaba kut ka bor pyniaidkam pyniaidjam bad 
synshar iing synshar sem,. ka shu long satang ka nam ha u 

shynrang bad, kata ruh. tang khyndiat por. U shynrang um 
long Rangbah shuh. Yn long Rangbah hangno bad kumno 
haba la pynkhambor noh ha ka kynthei bad haba la donkam 
ban nguh syiem noh sa da u shynrang u Hynmen bad ka 
Hynmcn ha ka kynthei ka para ? Kumba ong ki tymmen ka 
iongiing kam kup shuh ia ka jingshynrain briew haba lakicw 
kyrtong ka ’si-kynthei ne haba la kynih ka 'iar-pdem. Ki 
don sa shibun kiwci ki jingmih ki bym itynnad briew na 
kum kine kiei kiei, ia kiba lada ngi don ki shkor ban sngew 
ngin iohsngew bad lada ngi don ki khmat ban peit ngin iohi 
ia ki pyllein. Hynrei ia kita ngin nym iaktah hangne. 
Kaba yn iakren mynta ka long tang ia kito ki bynta kiba 
iadei bad ki jingpyrshang kam ban pynroi spah pynroi hajar 
ia u Khun ka Ri. 

Namar ba ym ju kham don koit ka jingiabud kam bud 
jam bad jingiasyllok mynsicm ba khamjan hapdeng jong ki, 
ka khun kynthei khadduh hi kam nang buit nang rukom 
kumno ban bteng pyniaid ia ka jingtrei jingktah jong u Kpa, 
haba um don shuh ma u. Bunsien yn shem ba dei u kliun- 
shynrang rangbah uba la kham pynlut por bad kham iabud 
synran ia la u kpa ha ki kam ki jam bad jingtrei jingktah jong 
u. Ha kane ka por imat kumba ka khadduh ruh ka hun 
bad pyndem mynsieni. Hynrei wiak tang shu khlait ka 
khmat u Kpa ka Kmie, kane hi ka khadduh ka la sdang pan 
noh ia u lakam. Kumta de joit kiew shongkulai noh ka kyn- 
thei ka para katba une u hynmen shynrang pat la long noh sa 
ang u sei-kulai ruh ym dei shuh hi. Kaba kham sniew pat 
na kane kaei kaei ka long ba uwei pat u nongwei ne ba nabar 
la Khasi ne bym Khasi, u wan shim pli ia u lakam lyngba 
kane ka para khadduh. Une u dei u shongkha, kumba ngi 
iatip bha. Ha kane ka rukom imat ka dustur u Khasi ka 
kham shaniah ia u nongwei shisngi bad nongwei nabar ban 
ia la u jong u doh u snam. Hynrei te, dei u khun shynrang 
uba la ia bud kpa kham bunsien ha ka khaii pateng bad ka 
trei ka ktah baroh, kumba la ong shakhmat, bad ha uba u 
kpa u la phylliew jingmut jingpyrkhat iaki rukom ki lad trei 
kam trei jam baroh, da kaba khmih lynti ruh artad ba une 
u khun jong u un sa mih pli ban bteng bad ban bud ia ki 
’dienjat jong u. Kaba ngi shem pynban ka long da khong- 

pong— na u la knieh noh ia ka iktiar bad ka bor long shynrang 
bad na u la sloit lyngkhuit ia ka kamram jingkitk hlieh 
(responsibility) bad ha kaba kut na u la law noh ia kata ka 
main rangbah. 

Kawei na ki jingsniew jong kane kajingwan kam Irai 
jong une u banabar ka long ka jingpynshong-syier ia u shyn- 
rang wat ha la iing kmie iing kpa hi ruh. Kane ka tynrai 
ka pynduh mynsiem bad pyntlot bor ia u ban ieng rangbah 
kum u shynrang shisha bad ban ialeh bor rangbah ban trei 
ban beng bad pynroi pynpar ia ka kamai kajih bad ka 
spah ka haiar i mei i pa. U tip ba shisien ma ha kano ka 
sngi ia u yn sa kynthcr umjer bad ngiat noh na kata ka kyrdan 
jinglong khun. Baroh ngi iatip ba, kano kano ka kam ka 
bym don jingthikna ne bym long 'permanent' kam wanlam 
ia kata ka mynsiem kheinduh ne ba-shitrhem ban trei dukhi 
dukbait. Da kumwei pat, kumba ong ka jingong, ka Lajong 
te ka Lajong hi bad ka Jong kiwei te ka Jong kiwci. Haba 
la ai lad ban bsut kum kane ka jingpynsngew tc hangno 
shuh pat kata ka jingroi shaphrang. 

Ka ba-ar pat ka jingsniew ka mih hadien ba la shah 
kynther umjer kumtei. Baroh shi katto une u khun shynrang 
u la pynlut ia la' kapor ka bor ban trei ha laiing la sem, hynrei 
mynta pat kyndif kyndit u lahap mih pyrthei noh na ka bynfa 
la ka jong ka met. Ha kane ka por, lehse ka rta jong u ka lah 
ban long ym duna ia ka shipawa ne shiteng bad tarn pynban, 
ia ka rta pyrthei jong u. Nalor ba la-shah kyndat kumnc, 
u long de uba la shah sloit lyngkhuit ha ka seng ka dang bad 
ka iktiar briew. Kumne, na ka shiteng ne laipawa rta 
bad ruh lyngkhuit khlem baidang bai-seng u la dei ban mih 
pyrthei ban wad seng da kiwei pat ki kam ki jam na ka bynta 
la ka jingim la jong. Haba kumta, yn pliylla mo ba un 
nym lah ban pynriewspah pynroi-spah khala khala kumne 
noh hi- — wat ban ioh- tang la i jakpoh ruh ka la long hi 
lehse ka jingjop bakhraw ia u. 

Kiwei pat ki jaidbynriew, kum ki dkhar, lada la iap noh 
u Kpa-, u khun um hap sdang thymmai na trai hynteir u shu 
bteng beit ia kaei kaei kaba u- kpa- jong u u bnoh labulh 

Ha kane ka rukom u sngew trai, u sngewdonhok bad kumta 
dc um sngew salia ne wit jingmut ban ngam raieh raidam bad 
ban minot ban pynroi shaid shaid ia la ka jingtrei bad jing- 
don jingem, namar ba u tip, la iap ne im, ha ka bakut baroh 
kiei kiei ki dei ki jongu hi. Haba bishar bha ia kine kiei kiei, 
yn phvlla jlak mo ba u Khasi u neh kumne hajuh kumba 
u long mynshuwa bad lah ruh ban ong u nang ngam pynban ? 

Sa kawei pat ka jingduna ka barnih nangne ka long ba, 
ka Khadduh ka badei ban shimti ia ki kam ki jam bad jing- 
trei jingktah u kpa haba um don shuh ma u, ka dei ka Kynlhei. 
Kam kot bor kot buit kat u shynrang, lada ia ong kumno 
kumno ruh khamtam kum ha kine ki sap pyniaid bad' t.ilain 
kam. Don ruh shibun ki jingpynwit ba kan lah ban longf 
kaba laitl'uid bad khlain tyrpeng ban talain korbar kam 
kum u shynrang. Ki jingpynwit ki lah ban long kum kine' 
harum. 

Jinglong ar-met bad jingioh khunlung, jingsumar khun 
sumar kti, ka lum iing lum scm, ka shet ka tiew, ka sait ka 
khlicng bad kiwei kiwei de ki kam kynthei ba iadei hapoli 
la ngi la sem 

Kum bart kren tohmet noh khyndiat — hato phi lah ban 
mut dur ba kane ka kynthei pongdeng la ka kpoh kan lab 
ia mareh sHarum shaneng ne sha dkhar sha kliang ban ia^ 
talain kam talain jam ? Nangta pat, ka por ba ka sbim'nadUti 
ba dang seng dang pun haduh ban da kha bad kham hell kham 
san khunlung (kata, haduh ban da kham ioh lait luid pat> 
ka long ym duna ia ka khadar bnai kynthih. Mynta pat. 
lada ia shim na ka liang ka kam ka jam, khamtam lei lei ha 
ka khaii pateng bad ka rep ka riang, kane ka jingduh por 
kumne ka lah ban wanlam khlempep ia ka jingduh tyllong ka 
kam ka jam baroh bad ka jingsepei pulom ka por bad bor de. 
Ka por ka long ka dor bah ba myntoi eh ha ki kam ki jam 
baroh, khamtam kum ha kine ki juk baiaidsted pyrthei mynta. 
Ki don lei lei ki bynta jingtrei kam ha kiba ka por ka dti hi 
ka dor iap dor inr jong ki, shu shim mynta, haba la ih bha u 
kba ha lyngkha bad : ba la dei* ka por ot, bad tharai ba ka suin- 
bneng basniew ka kaweh hajan. ngin nym lah bart ong ia* 



24 


nongrep to sangeh shwa sa ot pat ynda ioh por ne kylluid 
kam. Lada ngi ong kumta khlempep, lehse, un rkhie bcin 
da ka jingshrai ruh, namar u lip ba ka por ha u ka dei ka dor 
iap dor imjong u hi. KA POR KA LONG KA BAKORDOR 
Kumta yn shu bijai ei ka spah ka hajar bad ki kam ki jam 
baroh lada shu ia-ap punkhun khakhun bad sumar khun 
sumar kti man la ki por kum ki kynthei. 

Toi te u Blei u la-ai la ka sap ka sap ha u shynrang bad 
ha ka kynthei ruh kumjuh ba u Shynrang un long u ba- 
laitluid ka met ka phad bad u ba khadar buit khadar bor. 
kumba ong ki tymmen. ba un kit un bah ia ka khia ka shon 
bad un ri un sumar ia la ka iing ka sem bad un pyndap ia ki 
jingdonkam ka met jong ka tnga ki khun, bad nangta pat 
ia ka kynthei ba kan long ka nongkha nongpynroi ia ka jaid 
ka kynja, kan ri kan sumar ia la ki khun ki kti bad ia la ka 
iing ka sem kan pynai bam aidih ia ki, kan pynsum pynsleh 
ia ki, kan pyhneh pynsan ia ki bad kaba kham kongsan eh, 
lehse, ka long ba, KAN THEH HA KI IA KA JINGIEIT 
KMIE JINGIEIT KPA BAD IA KI J1NGH1KAI KI BAN 
TEI IA KA J1NGLONG JINGIM KA BABHA BAD 
BASH1SHA LASHAI HADIEN HABUD. Ho-oid, ki don 
ki jaid kam ha kiha ki kynthei ruh ki don la ka jaka syiem lajong 
hi, tangba ha ka bakut hi te ka jaka bakongsan tarn, ba- 
kongsan tam, bad badonburom tarn ka dei ha la ka jong ka 
iing ka sem bad la ki khun ki kti (her home and her family). 
Ka Dr. Marjorie King ka ong kumne haba ka kren shaphang 
ka jaka ki kynthei ha ka imlang sahlang u khunbynriew, 
BUNS1EN KI KM1E KIM SNGEWTHUH EH HADUH 
KATNO KT DEI KI DOHNUD-PDENG (CORE) JONG 
KA IING KA SEM, BAD BA KA JINGIEIT JONG KI KA 
LONG KA BAKHRAW BAD BAKONGSAN THAN EH 
HA KA BAN SENG-NONGRIM BAD SA1N-DUR IA 
KA JINGLONG BABHA KI KHUN JONG KI HA KA 
MED KA PHAD, KA JINGMUT JINGPYRKHAT BAD 
KA DOHNUD MYNSIEM RUH” 

Kumta haba la pynshong nongrim bha ia kine kiei kici, 
yn shem namarkata, ba ka jinghiar-ne ioh-pateng ka long 
kawei na ki daw ba-kongsan eh kaba la ring dien ia u Khasi 
h a kane ka liang jingpynroispah pynroi hajar. 

9. KI J1NGEH BAD KI JfNGDUNA KI NONGREP 
(Agricultural Problems). 

Kumba la kdew shakhmat, u babun hi na u Khasi u dei 
u Nongrep ne u ba im na-bad da ka rep ka riang ha kane 
ne katai ka rukom. Namarkata, dei ban tip bha ia kine ki 
daw ki baktah ia ka jingioh jingmih ka rep ka riang khnang 
ba yn lah ban sngewthuh shai ka ktah haduh katno ia ka 
jingroi ne jingbymroi spah u Khasi. To mynta ngin pyr- 
shang ia peit ia kine: — 

(a) Jinglong marking ka mei ram-cw (nature): — Don 

artylli ki bynta bakongsan ki baiadei bad kane. Kine ki 
long:— 

(/) Jinglong ka dur sla-khyndew (Topography): — Ka 
Ri Khasi Jaintia ka dei ka ri lum. Ka dei ka ri ba-at bathem 
bad badap da ki Ihuh bad ki wahduid bad wah heh de. 
Kham niar eh ba yn shem ia ki jaka pyntha madan ki baheh. 
Ki Khasi ki ia thung bad iarep iariang ha ki ranab bad sha- 
ring lum. 

(//) Jingbun bad jingheh slap (heavy rainfall): — Nalor 
ba ka Ri ka long lum long wah, don sa u slap u baheh bha 
ha ka shisnem. Ka jingheh slap jong ka ri Khasi ka long 
palat liam ia kiwei pat ki ri ha ka pyrthei. 

Kine ki jinglong hancng ki pynmih ia kum kine ki jing- 
eh bad jingduh harum — Ka banyngkong ka long, ka jingshi- 
tom ka bakhraw shibun ban trei heh bad trei duna jinglut ia 
ka rep ka riang ha kata ka rukom ka ban lah ban myntoi 
khambun, bad kumjuh ruh ban pyndonkam ia ki kor ki bor 
bad ki tiar ki tar rep kiba mynta ki balah ban pynsuk ia ka 
jingtrei bad pynbun ia ka jingmih jingioh. 

Ka ba-ar pal ka long, ka jingsait-rong noh ia ka ’dew- 
sboh ba nalor (erosion). Kane ka jingsait-rong noh ia ka 
khyndew sboh ba nalor ka tong kaba la pyntroin shibun ia 
ka rep ka riang lum ki Nongrep Khasi. Ki rukom rep 

shyrti ne Jhum bad bathung sharing beit ha ki ranab lum 
bad la u slap u baheh ki iarei lang shikatdei eh ban pynjur 
ia kane ka jingjulor bashyrkhei rem. Ha kane ka rukom 
lah ban iohi ba da kane ka jingsait rong noh, ki khyndew 
basei-soh ki kylla lyngkhuit paw dew maw noh tang ha ki 
k-hyndiat por. Kumba ong ki riewstad ha kane ka liang, 
kane ka jingsait rong noh ia ka khyndew ‘sboh’ lor ka long 
kawei na ki jingma bakhraw eh kaba don hakhmat ki jaid- 
bynriew ha kylleng ka pyrthei. 

(b) Ki rukom bad ki tiar thung tiar tep (Agricultural 
practices and tools and implements): — Ki rukom bad ki tiar 
ki tar ba u Nongrep Khasi u dang pyndonkam mynta bun- 
sien ki dangsah kumjuh kumba ki la long bunspah snem 
mynshwa kum ha ki por u Barim hi. Katba kiwei pat ki 
jaidbynriew ha ka pyrthei ki lanang mareh sted ha kane ka 
bynta, u Khasi pat u dang shu iasah hajuh. Ka jingroi sha- 
phrang ka jingstad briew ha kane ka liang ka la kiew kyrdan 
bad la iaid shaphrang shaid shaid. Dano te u Khasi ruh u 
la dei ban shim kabu ia kine ki jingstad ka juk mynta bad 
ban shim ia kito kiba u lah ban pyndonkam ha la ki jong ki 
jingtrei jingktah bad ki shnong ki jaka la jong. 

(c) Jingduna ki Lynti Syngkien ne ki Surok (Lack of 
transport and communications): — Ki dang don shibun bah ki 
jaka nongkyndong ha kane ka Ri ki bym pat lait surok ne 
lynti kali. Kumta ia ki jingmih jong ki baroh, ki nongrep 
ki la dei ban shu kit khyndiat -pa-khyndiat ha Ia ka jong ka 
met bad ka khlieh ban wan die sha iew. Kane, ym tang ba 
ka pynjrem phad hynrei ka pynbun ruh ia ka jihglut jingsep 
ha ka bainong kit bainong bah tiak-pa-tiak. Ka jingmih na 
kum kine kiei kiei ka long ba ka jingmyntoi ne jingiohnong 
kam don shuh, bad bunsien haba la khein bha poi pynban 
sha ka jingduhnong na pla. Kane ka rukom jinglong ka 
pynmih ia ka jingkhanglad ba pynduh mynsiem ban trei 
kham shitom ban pynmih khambun. 

(d) Jingduna ki lad pynsuk bad pynmyntoi ia ka die 
ka tided (Lack of marketing facilities): — Kumba long mynta 
hi dang duna shibun kita ki lad ki lynti kiba lah ban iarap ia 

u nongrep nongpynmth ban loh leit die leit thied 1a ki mar ha 
Jca rUkom ba khamsuk kham aram bad ha kajuh ka por ha 
kham loh ka dor ka mur babit babiang Bunsien hi u nong- 
rep u don ha ka jakhom bah ban wan die 1a ki jingmih jong u 
sha lew sha hat Urn lah lashan 1a ap dor namar ba tieng 
■oh pyut loh smew bad toh shu duh nongsngi ei Kumta 
barabor u shah khhiot beifi ha ka dor die dor thied. Wei 
la wanrah sha tew te 1 1 hap die la ka die noh Kane ka dei 
ka dur jong u — u tieng i a ka pyut ka syar ka mar, u tieng loh 
nanglut sngi nang lut 1a ban ap dor bha, teng teng u donkam 
pisa noh na kane ne katai ka daw, bad ym don ba ai khubor 
shaphang ka dor tew dor hat ka long kumno Kumta kit 
la ka kit sha tew bad die la ka die katba loh ei, lohnong ne 
duhnong ruh ym banse shuh Da kumne kein u tlar ka met 
ka mynsiem ban kham khih kham ksar shitom namar bym 
myntoi ei ei Kumta de nangduh nang ngam ka trei ka ktah 
bad nang hiai arsut ka iingnewspah pngroispah 

(e) Jingsep-ei ki Por balait (Wastage of spare time and 
leisure)* -l I non«iep hi bunsien Lit noh na kito ki por jyn- 
khan kam lum ha ki poi puh poi lar, poi thung por tep, 
poi dkhat por thiew por lum por lan oadpordie por thied, 
u don hi katto katne ha ka shisnem shisni in ka por ba u lait 
ei la kine ki por bunsien hi u shu ur k i beh doh beh skei 
nc trei |ai 1 uh shong jaituh khlcm da doi iingmyntoi phoida 
ei u la kum kmc ki poi balait balait u Lh ch ban pyndon- 
kam laladt ha ki babun ki lad khnang ba kin at jmgmyntoi 
shibun 1a la ka ling ka sem bad >uh ha ka ban toh kyrshan 
ban pynheh p>nroi pat 1a la ka rep ka riang bad jingtici 
jingktah lajong hi la ka rukom kumno ban pyndonkam 
1a kum kme ki pot balait yn sa 1a pcit shadien ha ki bynta 
long ki lad ki lynti pynroi 

10 . JINGK 1 FW SHONG-SOR NOH KI 
NONGKYNDONG 

(Influx of Village population to the towns) 

Kumba la pym khyndiat shakhmal, ka don mynta ka 
jingiabeh hir hn (tendency) jong ki Nongkyndong ban wan 

kicw shongsor noh tang shu mar iaioh lad kumto kumnc. 
Kane ka jingiabeh ka la long ym tang ha ki khynnnah bala 
shong skul hynrei wat hapdeng kito ki bymshong skul ruh. 
Ka jingring ka Sor ka la long kaba da kat ka jingring hi ki 
’per tyrso mariang ia u klew na khet ka Sngi. Kumba la 
kdew, ki don kiba wan shong skul, ki don kiba wan trei 
kam miej kam shuki hadien ba la shong skul bad ki don de 
pat kito kiba shu wan shong shakri bad trei bylla thohmut 
thohmat hangne hangtai. 

Kine kici kiei ki wanlam artylli ki jingmih kiba kongsan 
bad kiba ktah ruh ia ka jingroi ka jaidbynriew Khasi. Kaba 
nyngkong bad kham kongsan ka long — ka jingkjit pynduna 
ia kito ki briew ki badci ban kyrshan ia ka jaidbynriew ha ka 
jingpynmih bam pynmih dih. Hangne ka ioh bsut lang ka 
mynsiem bym bang shuh ka khih ka ksar shitom bad ha 
kajuh ka por wan mih de ka jingangnud brai ia kiei kiei 
ki bathaba bad bym don nongrim bashkem. Katno ngut 
na ki khun samla nongkyndong ki badon la ki lyngkha ki 
risai bad la ka rep ka riang la jong, ki laiehnoh ia kita bad 
wan phet noh k'um ki shakri ki nongbylla hangne ha Sor? 
Na ka Ri u soh u phan bad na la ka iing heh iing kylluid 
phet noh sha ka ri ka jingkhim bad khih shitom bad sha i 
kamra sem masi ba hap siew baiwai baishong. Ban lait san 
shyieng na ka khyndew ka long ban shu long nongphetwir 
noh (refugee). Ka jaidbynriew ne u briew u bym don la ka 
khyndew ka shyiap un sa shu long noh syriem ia ki ‘refugee’ 
ha ka jaka jong kiwei pat. Bad haba la long ‘refugee’ ka 
nongrim ka long ka basyier bad bym don jingskhem hangno 
hangno ruh. Haba don la ka khyndew don ka jingskhem. 
Ki Jingtrei kam jong u briew baroh satlak ki neh nongrim ha 
ka khyndew. Khlcm ka khyndew te la ’kai phetwir bad 
lehse hadien hap ’kai khrong pynban. To peit thuh ia ki 
khappud ka India jong ngi hadien ka jingphiah ia ka ha ki 
arbynta bad ioh jinghikai nangne. Laduh ka khyndew ka 
mut la hap ’kai pukir. Bun na kita kiba ngi ong ki jingmyn- 
toi bad jingaram ka Sor ki long kiba lah ban rah sha nong- 
kyndong khlem da donkam lehse ban rah ia ki briew na 
kyndong sha Sor. Kaba nga mut ban ong ka long ba ka 
jinglong-sor ne jinglong nongkyndong ka shong nyngkong 

nyngshap ha ki briew hi, kata, ha ka jingshai ka jingmut 
jingpyrkhat bad jingsngew thuh ia ka pyrthei ka marutng. 
Kano kano ka shnong kam lah ban long sor lymda ki briew 
jong ka ki la kiew kyrdan ha kine ki jingsngewthuh bad jing- 
shai briew. Ho-oid, ki don kiwei pat ki jingmyntoi kiba ka 
shnong kum ka jaka ka ai lad ha ka ban seng ia ka sor, ia 
kane ruh ym lah ban len. Kine ki lah ban long kum ki lynti 
ki synkien, jingsuk ka iaid ka ieng bad ki kam ki jam bad kiwei 
kiwei de kiba iadei bad ka jingim bashong nabar iing ne 
shnong lajong. Hynrei kaba ngi dei ban puson pat ka dei 
shaphang katei kawci ka jingmut sor, bad kata ka long, 
ka jingkiew rangbah ha ka jingshai jingsngewthuh ia ka long- 
briew man briew bad ia ki jingjia jinglong ha ka pyrthei. 
Uno uno u briew uba lashai u lah ban pyrshang ioh jingleh 
sor ha ki jaka nongkyndong ruh, bad kumjuh ruh ia uno uno 
u nongkyndong, ha ka jingmut jingpyrkhat, wat lada phi 
rah ia u ha kano kano ka Sor ruh lehse un nym da pher hi ka 
rukom im jong u hangta. Kynmaw ban nym klet ia ka jing- 
kordor ka umsyep nongkyndong. Ho-oid, yn nym dei ban 
shu ia kyntait bieit ruh ia ki jingmyntoi ba ai ka Sor. Ka 
jingbieit ne jingstad u briew ka shong ha kane ka jingnang 
jong u ban pynnoh tarajur ia kine ar. Kum ban shu ong 
noh. ka bha ban rah ia ka sor (jinglong) sha nongkyndong 
ban ia ka ban wan rah jyndat ia u nongkyndong sha sor. 

Ka ba-ar ka jingmih ka long ka jingsdang ban khap- 
ngiah ka Sor. Kane ka wanlam ryngkat ia ka jingeh ban 
ioh kam, ka jinghiran ban ioh iing shong iing sah, ka jingkiew 
ki dor ki mur bad shibun kiwei kiwei pat ki jingmih babha 
hynrei babun bymbha. 

Kine kiei kiei ki ktah shibun ia ka jingroispah jingroi 
hajar ka jaidbynriew (economic life of the people). Ha ka 
jingshisha, ha nongkyndong dang don shibun ki lad ki kabu 
ban pynheh ia ka rep ka riang bad kiwei kiwei ki kam nong- 
kyndong ki ba lah ban pynroi ia ka spah ka hajar. U lait- 
luid, u eh ka met ka phad bad u suk u palei ka mynsiem. 
Ha u nongkyndong-kiew Sor pat ki kabu pynroi spah pynroi 
hajar ki long pyrkhing shibun bad ruh ki badap da ki jing- 
iaknieh lah bad jingialeh ki bakhraw. Lada ym pat biang 

lei lei sa ka jingnang jingtip bad jingsngewthuh bad jingsha- 
lak kam shalak jam te la hap shu long 'peon ne long nong- 
bylla shakri shirta. Namarkata, kan bha ia u nongkyndong 
ban nym pyrshang ieh ia la ka ki jaka ki puta bad ka rep ka 
riang lajong katba lah namar, shisien ka sngi,kumba ki dak 
ki pyni nuksa mynta ba, u babun u nongsor hi ruh un sa 
leit phai sha ka rep ka riang bad sha nongkyndong shabar 
sor. Kan bha pynban ia u nongkyndong ban pyrshang rah 
ia kito ki jingaram sor kiba u lah ban rah sha nongkyndong, 
kata, shaba u kham ioh lad bad ioh lehmon marwei, bad 
hangta pynheh ia ki kabu kamai spah kamai hajar. Dei 
tang hangne kein ba u lah ban synshar kum u syiem ha la ka 
jong ka hima ka raij bad hangta ruh don ka jinghun bad jing- 
roi ba khlem milai jingawria jingjot. 

III. KI LAD KI LYNTI 
(Ways and Means) 

Ha kane kaba ngan pyrshang pyni khyndiat shaphang 
ki lad ki lynti kumno ban ialeh ia kum kitci ki daw pynsah- 
dien ba la kdew shakhmat, nga da kwah eh nyngkong nyng- 
shap ba ngin sngewthuh shai ba ki daw ki don bunjaid ha la 
ki rukom rukom bad jinglong jinglong. Haba shu ong lyng- 
kot, lahban phiah ia kitei ki daw ha ki ar bynta bakongsan. 
Kine ki long kum ki Daw-iing bad ki Daw-lum; kata kilo 
ki baiadei bad ka longbricw man briew bad imlang sahlang 
bad kito pat ki baiadei bad ka rukom trei rukom ktah bad 
ka khaii pateng (Social and Economical). 

Haba ngin peit bha ia kitci ki daw, ki don na ki kiba 
ym da donkam eh ban da pynshai ne batai bniah ha ka jing- 
pyni ia ki lad kumno ban lait na ki. Ka daw ka long ba ki 
shu donkam beit ka jingkylla hi napoh lade, kata, ha ka jing- 
sngew, jingmut jingpyrkhat bad jinglong lade shimet. Kum 
ka nuksa, kumno ban pynduh ia ka jingmeng ka long kaei 
kaei ka ba dei ban kylla napoh lade. Ym don lad kam ne 
jingtrei. lehse, ka balah ban ialam ia u bameng sha ka jing- 
sngewrit. Ka bakut eh kaba lah ban ong ruh ka shu long, 
ja u bameng, to wat meng, ia u lutphut, to ini adkar bad to 

nang ban kunai; ia u jaituh to long smat long sting, bad kumta 
ter ter. Hynrei kaba nga kwah ban kham shim jaka ban ia- 
pyrkhat bha hangne ka long ia kiwei pat ki bynta kiba ngi 
iah ban leh da ka rukom ki lad jingtrei jingktah bad ha ka 
sur bad ka dur balah ban iabud lang. la kine ngan pyr- 
shang kdew ter ter harum: — , 

1. J1NGPYNPHRIANG IA KA J1NGNANG J1NGSTAD 
(Spread of Education) 

Ka jingnang jingstad ka dei ka bor, bad ka jingshai 
ka bch noh ia ka jingdum jingbymsngewthuh. Kumba la 
iohi, ka jingbieit, jingbymnang bad jingshida bieit, ki lalong 
kawei na ki daw ba la pynrandien ia u Khasi ban roi shaphrang. 
Ban lait na kanc, namarkata, bad khnang ba un long u ba- 
sian basngewthuh, u dei ban don ka jingnang jingstad bad 
ka jingsngewthuh ia ki bynta babun jong ki kam ki jam bad 
jingtrei jingktah baroh. Na ka bynta ban ai jingshai ia ka 
jaidbynriew to ai, namarkata, ba ki skul bad iing hikai 
baheh bad barit puh, kin rung bad kin phriang ha kylleng 
sawdong ki jaka kyndong bad sor jong ka ri baroh kawei. 
Ai ruh ban sngew ba don ka kamram ha uwei-pa-kawei kaba 
la-nang lastad bad la khain shai ba kin iarap ia la ki parari 
kiba dang don hapoh ka jingbieit jingbymshai. 

Shikyntien pat, haba pynphriang ia ka jingnang jingstad 
kumne ai ba yn kham shon jingmut bha ia ki jingdonkam 
ka por mynta. Ka jingstad briew ka la roi shibun ha ki bun 
ki liang bad ki bynta ka jingtrei jingktah bad ki lad ki lynti 
wad spah wad lak u khun bynricw. Katba nangshai ka pyr- 
thei, ki lad jingtrei kam ruh ki nang mih shibun. Ngin don- 
kam ki Nongrep bashai basngewthuh, nangta de ki Doktor, 
ki Enjiniar, ki Saiantis, ki Nongsain bad korbar hima ba- 
khraw ka jingtip jingpyrkhat bad jinglong, bad kum kita 
kici kiei baroh. Ai ruh Ipa ynroi ha baroh ki liang ka jinglong 
briew. Na tynrai pat, ai ba ki jinghikai kin long kiei kiei ki 
ban pynnud bad pynnang ia ngi ban trci ia kano kano ka 
jingtrei khlem bynfiiew, khlem salia ne khlem don kata ka 
mynsiem pynkyrpang. Ym don kano kano ka kam ka ba- 

poh lait hi na ka kam sniew kam sang. Kumta ruh ai ba yn 
don kane ka jingsngew ban pynrung ha ki khun samla ka ri 
lyngba kita ki jinghikai — u Nongrep nongkyndong ha la ka 
kam u donburom hi kumjuh kum u nongbishar ha la ka khet 
bishar, u dorji-suh-jain- um poh ha la ka jingtrei na u babu 
saheb trei ophis bad kumta tet ter . Ha la ka sap ka sap ba 
la ai U Nongai to ngin minot ban pynroi bad pynjanai ialade. 

Nangta de, ai ba yn nang ban pynwan dur ia ki jinghikai 
ban iadei bad ki jingtrei bapher, bad banang pyniahap sur 
bad ki kam ki jam ynda la mih pyrthei, lym kumta la shu 
heh sa tang ka dikri (degree) hynrei kat ban trei kam pat 
kine kum ki lun ne tang la ioh kyrdan shongskul te ym bit 
pynjakhlia kti shuh. Kum ba ong noh, ai ba yn ot ia ka jain 
ban biang ia ka jingthew u nongphong, namar lada heh palat 
(along noh sa kum ki bula bad lada larit than ruh lalong kum 
i iarong syngit ryngdang. 

Lada la lah ban pynrung ha ka jingsngewthuh jong ki 
khynnah nong kyndong ka ri ba, habu ki lanang lastad ki 
lah ban trei ha la ki jong ki shnong bad iarap ban pynheh 
pynbha ia la ki kam ki jam bad jingrep jingriang ki kmie ki 
kpa jong ki, te hangta lalah ban ong shisha ba ki la sngewthuh 
shai kdar ia ka jingmut jong ka jingshongskul. Nga ong ia 
kane namar, kumba la mynjur lang ki ’riewsngewthuh jong 
ka Ri bad pyrthei baroh ba don ka jingmynsaw kaba khraw 
than, khamtam kum hangne ha ri India bad Khasi ruh, ha 
kaba la-jan baroh ki khynnah kyndong kiba Ia shong skul 
la pule ki iabeh noh ban wan shong sha sor ban trei micij kam 
kam shuki, katba ha la shnong pat ka rep ka riang jong ki 
kmie ki kpa ne kino kino ki jingtrei nongkyndong kine bun- 
sien la nangran nangran bad la shu hap shi hap ha ka jing- 
pyniaid jong kilo ki bym pat nang pat sngewthuh ia ki kam 
ki jam ka por mynta. Ha kane ka dur bad ka sur don jing- 
ma, kumba lakdew sha khmat ba shisien ka sngi kan sa poi 
ba yn nym don shuh ne yn duna palat lehse ki ban pyniaid 
ia ka rep ka riang bad ban pynmih bam pynmih dih na ka 
bynta ka jaidbynriew. Haba la dung kura u khaw bad haba 
lariew kroid kroid ka kpoh bathngan, te uno babu uno saheb, 
shano sarot shano merina, shano ‘powder’ shano ‘lipstick’ — 

baroh lakut lut, bad hangta lap jingshisba tynrai. Na kawei 
pat ka liang, haba la iabeh lut khoit tang ka wan shong sor 
noh te la dei kein ban poi sha ka hiran ioh kam ioh jingtrei 
ka babiang bad bamyntoi. Bad hangta ruh lapoi ha ka khim 
khait. Ha shu iapeit kai ia ki soh ka jingshongskul mynta 
bad khlem pep yn iohi ia kine ki jingshisha,. Bun kiba sngew 
ba haba la shongskul te ban bat mohkhiew ne kit khoh ruh 
la lehrain. Kum kane ka rukom jingsngew ka ialam bakla 
shibun ia ka jingmul jingpyrkhat ki khynnah samla bad teng 
teng poi ruh sha ki jingsniew babun rukom — la sha ka khrong 
ne ka tuh ka thok bad shukor ruh, kata haba poi ka tan khait 
teng teng. Kawei ka jingduna ba ju kham iohi ha ki Khasi 
ka long ba ka jingnang jingslad u babun ka long kaba dang 
rit dang khyndiat shibun haba ianujor bad kiwci pat ki jaid- 
bynriew. Bunsien hi kam pat lah ban ai kam sahep bad ha 
kajuh ka por pat ban trei bylla ruh la lehrain. Kane ryngkat 
bad ita i jingmcng khlem sngewthuh namar la don tdong 
jingstad, ban trei mukhli mukhlia ruh ym nud rain shuh. 
Kum kine kiei kiei ki pyntroin ia ka longbriew manbriew 
bad ia ka jingheh jingsan ka jaidbyhriew, khamtam ha ka 
liang ka trei ka ktah bad jingroispah jingroihajar. 

Naba kumta, haba iapyrkhat shaphang kane ka kam 
pynphriang pynroi ia ka jingnang jingtip to yn ia kynmaw 
ban iabuh ia kine ki jingpyrkhat ha ka jingmut jong ngi, 
da kaba kynmaw artad ba ka Lawei jong ka jaidbynriew ka 
shong ha kine ki khun samla shynrang bad kynthei, ha kiba 
ngin ai ia kita ki jingshai bad jingsngcwthuh jong ka- jing- 
nang jingstad bad jingshemphang ia ka pyrthei ka mariang. 

2. KI SYNJUK NE KI SENG IARAP IATREI LANG 

(Co-operatives) 

Kum u paid babun, ka jaidbynriew Khasi kam pat long 
ka bakhlain ha ka spah ka hajar ne jingnang jingstad. Bun- 
sien hi um lah ban ialeh marwei marwei ha kano kano ka 
jingiakniehlah bad kiwei pat ki jaidbynriew nongwei badon 
hangne ha ka ri, khamtam lei lei kum ha ki khaii pateng. 
Ka daw jong kane baroh ka long kumba lakdew shakhmat ba 

um khraw spah bad khraw stad bad sngewthuh kam kutn 
maki. 

Naba kumta kan don ka jingiarap bad jingmyntoi ka 
bakhraw shibun lada yn lah ban iapyrshang tehsong ialade 
ha kijbun ki bynta bad ki kam |bapher bapher; bad da kane 
ka jingiatylli lang yn lah khlem artatien lehse ban ieng ha 
la ki kjat kum ki nongtrei ki basngewthuh, bakhlain bad 
baskhem. 

Ki jingmyntoi balah ban ioh na kum kine ki jingtehsong 
bad jingiatylli synrop lang ki long: — 

(/) Ka jingkha pat ia ka mynsiein bashakri bad ba 
iarap uwci ia uwei kaba lasdang ban iap sdot ha kinc ki p or 
jong ngi mynta. 

(//) Ka jingpynlong tylli ia ka jaidbynriew ka bala h 
ban ai ka jingkhlain ban ieng ialeh ha ki bun ki jaid kam 
bapher bad ruh ban skhem ban iaid shaphrang kum kiwei 
pat ki jaidbynriew. Kane ka long artad kum ka jinghikai 
pyntnlien ban nang ban rop ban sop tylli lang kum ka jaid- 
bynriew ha kino kino ki kam ki jam baiadei ha ka shong ka 
ka sah u briew. 

(///) Ka jingpynduhlad ia ki kynja "riewpdeng (Mid- 
dlemen) bad kumta ban kham pynbun de ka jingiohno ng 
sha lade. 

(iv) Ka jingsei bor bad jingkhlain ban iada ialade na 
ki kynja jingiehiohmon bad jingbanbein babun rukom ki 
banabar. 

(v) Bad kiwei kiwei de. 

3. BAN NUD JINGMA-KAM BAD PYNSHALAK PYN- 
PROH I A KA TRET KA KTAH 

(To be enterprising and develop initiative) 

Dei ban pynproh ia ka jingmut jingpyrkhat ha ka ban 
wad ki lad ki lynti ban sdang ia kano kano ka kam ne ban 

pynheh pyniar ia ka baladon. Dei ruh ban kynrup ia ki 
kuba trei kam (opportunities) ki badon ha khmat jong ngi. 
Kito lei kiba la kham don khamem bad kham donbor ban 
seng kino kino ki kynja kam bakhamheh, ki dei ban phai 
ki khmat sharum shaneng, kum ban ong, ban wad ban peit 
kino ki lad trei kam kiba ki lah ban kynrup ban sdang. Kine 
ki jaid kam ki lah ban long kum ki kynja karkhanajne facto- 
ry' ne ‘industry’ ban ioh ai kam ia u rit u ria bad pynroi ia 
la ki Parari bad kumjuh ruh ialade shimet. Ngi dei ban nud. 
Ho-oid, ym dei ban shu nud matlah. Kiwei ki jaidbynriew 
ki bala sdang ia ki kam heh kam hain ha kane ka ri, kim 
shym laleh matlah. Ki da peitthuh. ki da khan bad bishar 
bad pynleit jingmut sani bha lehse. Ki jingma-ioh-duh, 
ioh-bakla ne ioh-ym-don-jingmyntoi (elements of risks) 
ki dei ban don. Bad haba la peitthuh bad lakhan labishar 
bha dei ban shlur ia ka jingrai ban nud. Dei ban don ka 
mynsiem-wad-sdang (initiative) bad ruh ka jingnud bad jing- 
kloi bad shlur trei kam sngewthuh (enterprising). Lada 
tieng ne lada shu kwah thep synduk noh kat baioh ne don, 
te la bthi nadong shadong— la sarang ka jabieng bad la kiew- 
bthuh ka spah — ialade ruh ym roi bad ka Ri ruh kam ioh 
jingkyrkhu ne jinginyntoi lang. 

4. JINGHIKAI BAN PYNMLIEN BUH JINGKHE1N 
J1NGDIAH BAD ADKAR HA KA LUT KA SEP 
BAD JINGKYNSHEW DK 

(To cultivate the habit of economical management of income 
and expenditure, and Sa>ing) 

Ka long kaci kaei ka babha, ba iarap bad badonkam eh 
ia uno uno u balah ban tista ha ka rukom buh jingkhein 
jingdiah ia ka ioh ka duh bad ka lut ka sep jong ka kam la 
jong, khnang ban sngewthuh ban pyniadei ia ka jingmih bad 
ka jinglut, bad sngewthuh ruh la kata ka kam ka long ka ba- 
myntoi ne ka babamduh. Da kata ka juh ka sur, ban hikai 
ia u ha ka rukom ba un nang ban kunai bad kynshew ne 
pynlang katba ioh tarn ei. Bun na ki nongkhaii bad nong- 
trei nongktah Khasi, lada ia kylli kai shaphang ka jingtrei 
jong ki, yn shem ba kim lah ban iathuh ne ai jingkhein ka 

babeit ne babiang ban tip la ki iohnong ne kim ioh. Kane 
ka long kuniba shu trei matlah ne trei kyllut kumto khlem 
sngewthuh. ka long ruh kaei kaei ka bym bha bad kaba 
bunsien ka ^alam sha ka lynti trei kam ba bakla bad bym 
myntoi. La ioh ne duh, dei ban don jingtip kumno bad 
hangno kata ka kam jong ngi ka ieng. Lada iohnong, ieh 
ka nang bha bad ai ban nang ialeh ban kham pynbha shah. 
Lada duhnong pat to yn ia pyrshang thaw lad kumwei noh 
kumno ban pynbha ia ka; bad lada jia baduh shiduh te ladci 
ban sngewthuh ban kein noh kum ia kata ka jaid kam ne 
ban kylla kam noh lym kumta ka lah ban pynkiengklong 
pynban. 


5. RUKOM PYNDONKAM MYNTOI IA KI POR 
BALAIT BYMDONKAM 

(Profitable use of leisure and spare time) 

Kumba la ong ha ki bynta jong ki daw ka jingpynscpei 
ia ki por balait, mynta hangne yn ia pyni katto katne sha- 
phang da kumno yn lah pyndonkam myntoi ia ki. 

La jan uwei pa uwei u briew u don hi la i por khyndiat 
i por balait ne bymdonkam. Kine ki por ki long bunsien 
kiba ngi shu ia pynlut kumto khlem Ieh ei ei bad kaba ngi ju 
ong, ‘Shu shongthait noh'. Ka jingshong thait hi kaba 
bha eh , kumba ong ki ’riewstad ha kane ka liang, kam 
shong eh tang ha ka jingkein noh ban trei kam ei ei, hynrei 
ka dei ha kaba ngi sangeh na la i kam ba ju trei bad pynmyl- 
len pat ia la de ha iwei i kam bakham rit kham-sting bad ba 
ai myntoi ruh artad (to have a ‘profitable’ change). 

Kane ka jingpyndonkam ban trei ha ki lait por ne bym- 
donkam da ki kynja kam rit kam ria bamyntoi, ka ktah bad 
kham iadei eh bad ki nongrep nongkyndong bad ia kito de 
ki bashaniah jingtrei ha ki samoi samoi. Lait na kito ki 
por ne samoi badonkam, ia ki por balait jong ki, ki nongrep 
bad kito kiwei pat ki lah ban pynmyntoi ia lade da ki kynja 
kam kum kine harum: — 

(i) Ban pyntrei ialade da ki kynja kam ba malu mala 
ki balah ban ai jingmyntoi katba ioh ei. Kine ki long lehse 

kum ki kynja jingtrei ba ong ha ka ktien phareng, ki ‘subsi- 
diary’ bad ‘cottage industries’ bad kiwei kiwei. Kine ki 
lah ban kynthup kum ia ka thain kriah thain shang, thain 
jain thain nep, ri syiar ri han, ri blang ri masi, ri ngap ri tung, 
ka shoh nar sain nar, bad kum kita kiei kiei kiba ialah ban 
kynrup ha ki por balait ne ba-shongthait. 

(ii) Kum ha sor pat lah ban seng ki kynja Seng ne Syn- 
juk na kiba lah ban ioh ki jingmyntoi, kum na ki kot ki sla 
ne jingthoh jingtar badonkam,ki jingialehkai, jingkren ne 
iathuhkhana, jingiasaid bad iatai-nia bad kiwei kiwei de. 
Kine ki Seng kin long kum ki kpait bad kpep ban tei ia ka 
jinglong ki khun ka Ri bad pynrhem pynpluh ia ka mynsiem 
ki ’rang bad ’thei jong ngi da ki jingmu -jingpyrkhat bad 
mynsiem bakhia ban shakri ia la ka Ri tbad Jaidbynriew 
ha la ki talen talen kiba u Nongthaw u la ai ha ngi. Hangta 
kan duna bad lehse yn ym don shuh kane ka shang jaituh 
iaid jaituh khlem myntoi ha ki por balait balait. Ka jingong, 
‘Ka jabieng bajaituh ka long ka korkhana trei kam u bym- 
man’ hangta lehse kan nym da ioh lad than eh shuh. Yn 
pynlong ia ki por balait ym ki Bymlarkam ne basniew (dcs- 
structive leisure) hynrei yn pynlong bad pyndonkam ia ki 
ban iatrei lang ban tei ia ka longrynicng babha na ka bynta 
ialade bad ka jaidbynriew ruh. Kumta de ki sngi jong ngi 
kin long ki badap biang bad ki miet pat ka jingiohthiah 
bahun. 


6. JINGHIAR-NE IOH-PATF.NG 

(Inheritance) 

Kumba la ong, ha ka Riti ka Dustur u Khasi Khara 
don artylli ki bynta bakongsan eh. Kine ki long: — 

(a) Ka jingshimjaid na ka Kynthei, bad 

(/>) Ka jinghiar ne loh-Pateng na ka Khadduh. 

Ha baroh ar kitei ki jinglong u Khasi la pynap da ki 
jingmynsaw suda, khamtam lei lei kum ha kine ki por mynta 
ba la iakhleh milai bad kiwei pat ki jaidbynriew ki bashim 

jaid bad ai pateng ha u shynrang , kata, ki badon ki rukom ki 
balong bunsien markhongpong ia ki jong u Khasi. Mynta 
hi ka don ka jingia sangoh khlieh (clash) ka bakhraw shibun 
hangne, bad kumba ka paw bad lada ka shu iai sah kumne 
te, ka jaidbynriew Khasi khlem pep shisien ka sngi ba yra 
jngai shuh, kan shu shah klun tylli bad shah pynmadan noh 
ha kane ka umsaw bakhlain bad baheh da ki phew shah ia 
ngi. Kane ka histori ka jia long ha kiwei ki jaidbynriew ha 
bun ki bynta ka pyrthei. 

Na kine haneng, kaba khamktah eh ia ka jingroi sha- 
phrang ha ka trei ka ktah ne khaii-pateng, ka dei katci ka 
rukom hiar-ne ioh-pateng na ka Khadduh. Ban lait na ki 
jingmynsaw bym lah khie khlieh shuh hadien, namarkata. 
la dei ban ia kyndit noh shisyndon ban iapyrkhat sani bha 
ia kane ka dustur la jong, kata, katba ka por ka dang shah 
mynta. Kan long kaei kaei ka ban ai jingshai bad jingmyntoi 
ri ka bakhraw shikatdei eh lada yn ia ktah noh ia kane ka 
subjek jingioh-pateng ha ka jingpyrkhat pynroi ri, khamtam 
kum ha ka jingiadei jong ka bad ka jingroispah bad jingpahuh 
pahai u khun Khasi satlak. Kum ban shu ong noh, kan 
myntoi aiu kata ka jingroi ‘politics’ ne jinglaitluid synshar 
ri nc kan ai phoida eh haduh katno kata ka jingkiew arted 
ha ka jingnang jingstad, haba bad katba ia u Saipan bad u 
khiewja pat (economically and socially) la nang pynshong 
syrwiang kiwei? Ai, namarkata, ba yn iawad shuwa noh 
kloi ia ki lad ki lynti kumno ban iada ia la ka jaidbynriew 
na ki jingma kiba kum kine, kiba wanrnih na ka Jinghym- 
iahap-por shuh ki Rukom , ki Riti had ki dustur jong ngi. Ai 
ba ngin nang ban iapynhap sur bad dur bad ki jinglong ka 
juk jong ngi mynta wat lada ka mut ban hap pynkylla ne 
pynbha noh ia ki katto katne ne babun hi ruh, iada donkam 
ka por. Ka por ka iaid stet shibun bad kumjuh ruh ki jing- 
sngew, ki jingpyrkhat bad ki jingtip jong u briew ruh ki nang 
kylla shaid shi shaid. Lada ym nang ban iabud ia ka por 
te yn sa ialong noh sa tang kum kito ki bieit bym ju iohi 
erplain shu ang urn ka peit sah sha bneng, tyngheng kum u 
puit khlem sner. Shano kito ki Bohkhaila, shano kito ki 
Khyrwang-jainpen, shano ki duitara ki marynthing bad kito 
ki bar rukom u barim? Kito ki laleit, kumba ka por ka 

ong ia Id ban leit. Mynta, ha ka jaka jong ki., la wanmih 
ki patlun bad ki skad synit, ki jainsem teh panpoh ne pyndait 
pin, ki gitar (guiter) bad ki bela (violin) bad kumta ter ter. 
Kine ki dei ban long, bad ngim lah ban khang ia kum kine 
ki jingkylla kat ba dang ia-im ryngkat bad la kiwei pat ki 
parabynriew ha kane ka khyndew. Kine ruh ha ka jingshi- 
sha bad lada ngi mon ne ngim mon ruh, ki long ki dak jor.g 
ka jinglong ba-im bad baiaid shaphrang. la kata ka jingbha 
jingsniew ne jingidonburom ne bymdonburom, kata, ka 
shong ha ka jinghikai bad jingpynrung jingmut na la rympei 
rympei. Nangne kein lah ban pyniapher ia kano ka laitlan 
na kano ka laitluid bad uno u babieit ne uno u bastad. 

Bad haba yn iapyrkhat kumne ia kane, ai ban kan 
synshar ka mynsiem bajinsur jingmut bad dohnud bakhia 
rangbah shisha na ka bynta ban tei pynskhem ia ka jingbha 
bad jingdonburom bad jingroi shaphrang ka Jaidbynriew 
Khasi shityllup. Hangta lehse, yn sa lait na kine ki jingshah 
krenpoh bad jingkynthoh ibein jaidbynriew na kito ki nong- 
wei nabar, kiba la ioh ka kabu bad nud ban tang wat ia ka 
jaid ka khong, ka longbriew manbriew, ka long kynthei 
long shynrang, bad ki har jaid ki jingkren poh-jaid bym sngew 
lah sngap shuh. Kumba long hi mynta te, lada riam khor 
ne khriam, ne lada kup bad phong bha ne pynbha-briew 
pynitynnad ialade katno katno ruh, u shu iamut dur tang 
kum ka jain-bha-tapsynduk, hapoh pat ka met iap pyut. 
Kine ki jingsngew kirn dei kiba shu ia pynheh pynroh hynrei 
ki long kiei kiei ia kiba uwei pa uwei u Khasi mynta, kham- 
tam hangne ha Sor, u lah ban iohsngew da la ki skhor, iohi 
da la ki khmat bad, lehse mutdur ha la i jingpyrkhat. kat 
shaba iaid baieng ne baleit bawan. Ki long kiei kiei ki badei 
ban pynsngcwsih bad pynsngewrem briew ia ngi — ki ong, ha 
la ka jingritpaid bad ha la ka jingbna nam sniew pat kylleng 
ki saw Iyer. Dano te ngim im shuh ha ka juk ki Kulong ne 
u Barim jong ngi, hynrei ngi ieng Mynta 'Ha Ka Juk Ka 
Arphewspah Snem. U Barim toi u khamljshemphang bad 
kham sngewthuh imat ban ia ngi ki mynta ia kum kine kiei 
kiei. Lada un don ha kane ka por mynta khlempep un jin 
da la nang ban leh ei ei ha kata ka rukom ka ban iada ia la 
ki Kynthei ki khynnah bad ia la ka Jaidbynriew lajong. 

Un jin da la nud ban peit pyrshah ia kine ki jingshisha badon 
tyngkrein sawdong iangi (face the facts) da ka mynsiem ka 
bakhia bad bashynrang shisha. .Un nym jin da la shah 
kynoi ne shah pynthame kum ma ngi mynta ha kum kine 
ki jingkynoi bapyntroin bad bym iadei por shuh ia ka jaid- 
bynriew. Da kata ka rukom kein un lah ban kynjrait noh 
joit ialade na kine ki jingteh khum baringdien bad bapynjot 
ialade. U BRIEW U BASTAD UM 1M THAN HA KA 
MYNNOR, HYNRE1 U IM HA KA MYNTA KEIN. 
KA MYNNOR KA LONG KA PAR BAD KA KPEP 
JINGSHEMPHANG BAD JINGSNGEWTHUH KA BAN 
KDEW BAD I A LAM LYNTI IA KA MYNTA SHA KA 
LASH A I LAWEI BAK. 

Da kaba ong kumtei, ngam mut ban ong to ia bam 
jakhluid noh, pynkylla nadong shadong. Em, horkit kum 
kata. To ngin ia pynshong nongrim bad bishar bha, la ka 
shongnia ban pynneh ne ban pynkylla. Ngam mut ban 
ong im-im peit-peit, to wat ai shuh ha ka Khadduh ne ka 
Pdeng ne ka Nyngkong. Kaba nga shu kwah ban kdew 
jingmut ka long ba, wat kynther-umjer noh ia u khun shyn- 
rang na la iing i mei i pa. Ai kein ruh ha u ka jaka badei 
biang ia u khun rangbah ha ka iing ka sem. Ai ruh ha u 
kata ka jingsngew kitkhia (responsibility) na ka bynta la ka 
iing ka sem bad ka jaid ka khong, kumba ka la ju long ha 
ki por ki kmie bad kpa tymmen bah jong ngi. Wat ai un 
sah suin bad wat leh ’tait jaid noh ia u. Dei tad haduh 
ynda haba la pynkhamti ha u ia ka jingkit lyngkor ba un sa 
sngewthuh bad ngam mynsiem bha ia la kata ka jong ka 
jingkitkhlieh bad ban kit khia ia ka. Ong u Nehru “U 
Briew u sdang ban san ban rangbah haba u sdang shimti 
ia ka jingkitkhlieh ha la ki jong ki tyrpeng" (A man begins 
to grow when he assumes responsibility). Ka dei kane kein 
kaei kaei kaba la pyniapher hadpeng u samla ba dang shong 
iing kmie na u samla ba laleit iing briew. Une uba ar u 
sngewthuh ba u la mad ia kata ka jingkit ia ka khia ka shon 
ka tnga bad ki khun lajong. Dei ynda haba u lapoi ha kane 
ka kyrdan long kpa, kumba ngi ju iaong, ba u sa sdang ban 
long u rangbah bashisha. Ha u samla shong iing pat 
kine kiei kiei kim pat da don jingmut eh bad ki shong sting 

shibun lada ki don ruh. Dei ruh kein haba la ai ia u shyn- 
rang ia kata ka jainkup burom Rangbah shisha, ha ka kyr- 
teng bad ka kam, ba ka longiing longsem ka sa phong ia ka 
jingishynrain burom na u rum u neng ha khmal ka pyrthei. 

Shikyntien kum ka jingkdew jingmut biang. Ban 
pyrshang wanlam jingkylla ia kine kiei baroh da ka bor ne 
ka ain, khamtam lei lei kum ia ki Rukom ki Dustur, kan 
long kaei kaei kaba da eh than hi kein. Hyniei to ai ba ka 
jingsngewthuh bad jingiar ka pyrkhat pyrdain bad jingiohi- 
jngai kan wan rung nyngkong ha ki kmie ki Kpa bad ruh 
ha ki dohnud jong ki parari baroh. Ai ba kin nang ban 
peit thuh bad bishar ia la ki jong ki khun ki kti, bad sa pyn- 
khamti ia la kita ki jingdon jingem ne ki kam ki jam bad 
jingtrci jingktah ha uno uno ne kano kano na ki khun ba i 
don sap don talen bad badon mvnsiem bakit ba bah ia ka 
burom iing burom sem lajong. YM DEI KEIN TANG 
NAMAR BA LADEI KA KHATDUH TE AI LUT KHOIT 
NADONG-SHADONG— TIP BHA NE SNIEW, NGEIT 
SNENG NE YM NGEIT, DAKADIT NE RUNAR, TIP 
BAJI NE KHONGPONG NE LONG KUMNO KUMNO 
RUH. Kane kam dei ka rukom pyniaid kam ka babha 
bad badci. Kam pher la hano hano ruh tang ba, uta ne 
kata, kan long ka badon kata ka jingtip briew tip Blei, batip 
duk tip suk bad ruh lehse ba don talen ne ka sap ban kit ia 
ka lyngkor lumiing lum sem bad lumspah lum phew. Haba 
shu ong lyngkot, kan bha ban ai ia ki kynja jingdon jingem 
ka turn ka tarn, ka jaka ka puta nc ka iing ka sem ha ki kynja 
kynthei bad ia ka jingtrei jingktah pat badei pyniaid rangbah 
ha ki shynrang. Tang ha ka bakut hi te, ka shong eh ha ka 
jingsngewthuh, jingbishar bad jingiatiplem hi ki kmie ki kpa. 

Ka rukom thoh da ka Will (Will system) jong kiwei pat 
ki jaidbynriew ka long kaei kaei kaba ngi lah imat ban peit 
bniah bad iabud pyrthuh katto katne da ka jingmyntoi. Kane 
lehse, kan kham khang lad ia ki saitlah ne ki tamsneng, .ki 
awri awra, ki lyngkar ki swari, ki buaid ki tanglang bad ki 
khlem rain khlem burom. Ha kajuh ka por, kan ai ka myn- 
siem iaknieh ban leh bha, ban trei minot bad ban ialeb ban 
jop ia ka mon sngewbha ki kmie ki kpa bad ki ’ni ki kong 

da Id akor jingleh jong ki hi. Da kane ka rukom lehse 
ngin lah ban ri ia ka burom jaidbynriew la jong bad, ha kajuh 
ka por, ri ia ka spah ka hajar ki nongtymmen hapoh la i 
jaidbynriew. 

Ai ba kine ki jingkylla kin wan sdang shwa na lade shi- 
met shimet bad shi iing shi iing. Kane ka jingsdang khlem- 
pep suki suki kan par bad wan mih ryngkew bluit sha ka 
Rukom-Shnong bad khadduh khadwai, lehse, kan kiew 
tyngkong de thiaw sha ka Riti, ka Dustur bad Rukom Ba- 
thymmai, Baitynnad Ba-idonburom bad Bakhlain ban iada 
ialade na ki unisaw jingatphyllung ba ker sawdong ia ngi. 

Ka jingbuh bad jingthaw ain ha kane ka liang, kan shu 
ai tang kum ka jingiarap-jingiada, bad jingdon lynti jingdon- 
lad balah ban ieng haba dei poi ling-Iieh ling-saw (Court) 
kumno kumno, kata, ban pynduh noh ia kane ka jingkyrshan 
da ka ain ia ka jinglah leh iohmon ka Khadduh. Kaba nga 
mut ka long, tang ban shu don ka kynja jingshah (Provision) 
ha ka Ain balah ban ai pateng ha kiwei de ki khun lait noh 
tang ne ym tang ha ka Khadduh. Da kane ka rukom 
lehse, ngi lah ban ioh kheit kurnia kine ki jingiada bad jing- 
myntoi harum : — 

(/) Ban khanglad ia ki jingsniew kumba ngi iohi mynta 
ki bamih na ka jinglah leh iohmon duh ka khadduh ne tang 
kawei ka briew. 

(/'/) Ban nym pynduh mynsiem bad jingkyrmen lem 
ia kiwei pat ki khun ki kti ban shakri ia la ka ring ka sem 
bad pynroi ia ka spah ka hajar bad ka turn ka tarn nong- 
tymmen. 

(///) Ban nym shah pynsakma than eh ia ka nongtym- 
men da bad sha ki nongwei bad kumta ban neh ha la ka 
jong ka jaidbynriew. 

(iv) Ban ioh pynshong khet biang ia ka jingshynrain 
burom kmie bad kpa lem bad ki kni ki ma, bad ri ia ka 
burom ka Ri bad ka jaidbynriew. 

7. BAN PYNHEH PYNROI 1A K.A REP KA RIANG 
BAD BAN IARAP PYNSUK BAD PYNBUN IA KI 
JINGIADIE IATHIED 

(To improve agriculture and to develop machineries of pro- 
duction and marketting) 

(a) Ban kham pynbha ia ki rukom rep rukom riang 
khnang ba ngin lah ban kham pynbun ia ki jingmih na ka rep 
ka riang, ladonkam ban shim myntoi ia ki jingstad mynta 
— kum ki rukom trci bad jingshem tbymmai ki balah ban 
pynsuk ia ka trei ka ktah bad kham pynbun ia ka jingmih 
jingioh. Kine ki lah ban long kum kine harum: — 

(/) Da ka ba pyndonkam ia ki symbai babha bad ba 
pynmih kham bun, ki ba lull ruh ban iuleh kham khiain ia 
ki kynja jingpang nc jingshah pynjulor na ka sngi u slap 
bad ka Iyer, bad katlo katne de na ki khniang ki puit (high 
yielding and resistant). 

(//) Da ka bapyndonkam kat ba lah ia ki tiar ki tar bad 
ki rukom thung rukom tep ki balah ban pynsuk bad pynmih 
mynto» kham bun (improved tools, implements and practices). 

(iii) Da ka basumar thikna ia la ki jingthung jingtep 
nc ki soh ki pai 11 a ka jingjulor bad jingpynduh ki khniang 
ki puit bad ki jingpang (Plant protection measures). 

(/V) Da ka bashim kabu ia ki kynja sboh bad dawai 
sboh ba thymmai khnang ban pynbha ia ka khyndew bad 
pynbun ia ka jingkheit soh (improved use of manures anu 
fertilisers). 

(v) Da ka bapyndonkam ia ki lad ba myntoi ban iada 
ia la ki jaka rep na ka jingsait-rong-noh ia ka Dewsboh 
nalor (Soil Conservation and water control measures). 

(W) Ban seng ki kynja kudam buh mar babha bad 
bapaka (godowns, warehousing agencies etc.). 

(b) BAN PLIE Kl SUROK BAD K1 LYNTI Kl SYN- 
KIEN (Development of Roads and communication): — Dei ban 
plie ia ki surok bad ki lynti ki synkien khambun bad kham- 
iar kat balah ban kot lut sha ki jaka kyndong bad sor baroh. 
Kane kan iarap shibun eh ia ka kit ka bah ia ki mar ki mata 
jong ki nongpynmih, nongdie bad nongthied, bad ruh ha ka 
ban iaioh khubor ioh jingtip nangne nangtai. Kane kan 
pynduna shikatdei ia ka jinglut jingsep, bad namarkata kan 
kham pynbun bad pynheh ia ka jingiohnong. Hangta ki 
’riew shong jngai iew kin suk kunjuh lehse kum kito ki 
bashong hajan. Ki nongthied ki lah ban leit thied beit 
naduh trai hi. Kumta u nongpynmih ruh u suk bad u ioh- 
lad ban kham iohnong. Kane kan wanlam shuh shuh ia ka 
jinglong ba lakloi bad badon mynsiem ban kham ialeh ban 
pynheh pynbha ia la ka rep ka riang bad ki jingtrei jingktah 
Dano te kumba long mynta, ban wanrah sha iew ia uwei u 
pathaw heh u bashong dor tang kumba shityngka ha iew, 
la donkam ban lut baikit lehse ym duna ia ka ar lai tyngka. 
khamtam lei haba shitom bad jngai ka lynti te ym don jing- 
iakren shuh ia ka ban wan die sha iew. Naba kumta, ym 
banse ban shu bam lade noh katba lah, bad bunsicn pat la 
shu hap ieh.pyut ha kper namar bym lah bam hi shuh. Hyn- 
rei haba lalait ki iew ki hat bad lasuk ka leit ka wan te ka jing- 
smat jingsting ban minot pynmih khambun juh ka lamih hi. 

(c) BAN THAW KI LAD Kl LYNTI BAN IARAP 
BAD PYNSUK I A KA JINGIAD1E IATH1ED (Develop 
Marketing-cum-storage facilities):--Kumba lakdew ha ki 
bynta jingeh bad ki daw khanglad ia ngi, ngi duna ia kine 
harum : — 

Ki kynja kudam (storage godown), ki kynja synjuk 
nongdie synjuk nongthied ne nongpynmih mar (Co-ope- 
rative organisation or societies), ki jaka bad ki lad balah ban 
ai khubor iew khubor hat kum ia ka dor ka mur ia u nongrep 
khnang ba u lah ban wan die la ki mar ha k por bakham 
lah dor (Marketing Information agiencies or centres), ki 
kynja seng kum ki ‘bank’ ban kyrshan pisa tyngka ia. u nong- 
rep ha ka khia ka shon bad jingdonkam babun rukom jong 
u bad kum ha ka liang ban pynheh pynroi ia la ka jingtrei 
jingktah bad kiwei (Financing agencies). 

Kumba long mynta hi, ha ki babun ki bynta ka khaii 
pateng, u nongrep u la shu hap shaniah tang ha ki Nongaisut 
ban kyrshan pisa ia u bad ha kiwei pat ki kynja ‘riewpdeng 
(middlemen) ban iarap pyniaid pynshalan ia ki mar shabar. 
Um lah don jingiadei beit bad ki iew ki hat bapyndonkam 
ia ki mar jong u. Kumta ka jingmyntoi babun ka leit sha 
kita ki ‘Riewpdeng’ bad Nongaisut. 

Nangta pat, um don ki jaka buh mar buh mata ki babha 
bad ba paka na ka bynta ki mar bapyut bad bympyut ruh 
(godown and storage). Ka jingtieng ia ka pyut ka sniew 
noh ki mar ka labuh ia u nongrep nongkhaii ha ka jingeh 
bakhim khait balah ban pynap dor babiang. Bunsien la 
shu hap die la ka die noh katba ioh mih ei, wat teng teng ne 
bunsien hapdeng ka jingduh jingiap nong. U nongthied 
pat katba u nongrep nongkhaii Khasi u dang long kumnc, 
une u la nangioh kabu-pom-kha-lai-nusib ban khniot ia ka 
dor ka mur, katba u nongdie te la kum ba shong ha tyngier. 

Ngi duna ki kynja seng pyniaid kani pyniaid jam (orga- 
nisations) ki ban ieng tylli ban ia kyrshan uwei ia uwei pat 
ne ban trei kham heh kham bun bad kham myntoi lade. 

Namarkata, kan long ka jingiarap bakhraw bad ba- 
myntoi shibun lada lah ban thaw ki kynja kudam buh mar 
bapyut bad bympyut ruh. Kane kan ai bor ia u nongpyn- 
mih ban iashah ne iadait dor katba ka mar ka dang sah 
hapoh kudam, khlem don jingsheptieng ei ei ioh pyut ne 
sniew noh. Ha bym pat sngew mih dor, ai ka mat sah 
shwa hangto katto katne por. Die pat haba la sngew kham 
mih dor. 

Nangta pat na ka liang ki kynja seng trei kam, kan bha 
bad ia rap ia u Khasi hi shibun lada yn lah ban iapyrshang 
tehsong lang ha ki bynta bynta jong ki jingtrei jongu, kata, 
kat haba lah bad don lad. Mynta hi U (Khasi) dang long 
sapra bha ha ka jingiadie iathied, bad teng teng ka don de 
sa kane ka jingiabishni kniehlah para maki hi. Kumta u 
nongthied ne u ’riewpdeng u ioh khnoit suk kynjai ia ki 
niarwe marwei. Nalor kata pat, ban ktah ia ka jingshalan 

shabar lei lei te kirn lah hi da kumno kumno rah lada ia 
long marwei marwei kumne. Hynrei lada don ki kynja 
seng baiatylli bha, lah eh da kaba jem lehse ban don ki jing- 
iadei beit bad ki iew ki hat shaduh dkhar duh kliang. Hang- 
la lehse lalah ban ioh khniot ia ka dor ka mur ba khambha 
bad iohnong ruh artad shibun. Lah ruh ban ong ba lalait 
na ki ’riewpdeng. 

Sa kawei pat, u nongrep Khasi hi bunsien um tip ba ka 
dor ka mur ha iew, ha kano kano ka por, ka long kumno. 
U shu wan kit la ka wan kit beit ia la ki mar, tip la ka dor ka 
bha ne ka sniew. Wei la poi pat ha iew ban rah leitphai 
kylla sha la iing ruh la jakhom. Kumta hap die la ka die 
noh, la ioh ne duhnong ruh, namar-ba tieng ioh nang kham 
duh nongsngi bad ioh nang pyut nang sniew ka mar. Ban 
leit jia basniew leilei te la kumba phon ha u dek syndon. 
Kumne, namarkata, lada lalah ban ai kum kine ki khubor 
iew khubor hat ia u nongrep, un jin da lalah eh da ka bajem 
ban pyrshang wan lam ia la ki mar sha iew tang ha kito ki 
por ba kham ioh dor bha. Ne lyngba kine ki kynja seng 
lang yn don ka jingiakut bad iasngewthuh jingmut lypa 
hapdeng para nongpynmih, kumba leh kine ki nongwei, ban 
wan rah ia ki mar da ki dong ki dong ha ki por ki por ba la 
iabynta lypa ne ban iakut ryntih lang lyngba kine ki seng 
hi ban iabat ryntih ia kajuh ka dor ba iabit ia biang lang 
baroh. 

Nalor kine, ki briew jongngi ki long ki baduk ban $han 
bor ban ioh pynap dor bha. Teng teng leit jia lei sa ka pang 
ka jhia ne badonkam pisa da kumne kumtai ne ba ladep 
shimram lypa, une u nongrep Khasi um banse ban shu 
wan die la ka wan die noh la ka mar, laioh ne duh ruh tang 
ban ioh kyrshan ia kitei ki por hiran por shitom jong u. U 
don ha ka jingduk bad jingduna shibun. Kumta um lah 
ap dor katba u mon. Namarkata, kan long ka jingiarap 
kaba da khraw shikatdei eh ia u lada lalah ban ai kino kino 
ki jingkyrshan pisa tyngka ha kum kitei ki por badonkam 
eh, ban lait na kane ka jingshah banbein dor. Ki jing- 
donkam pisa jong u kin long lehse kum ha ki por lehniam 
leh-rukom bad kiwei. Lada lalah ban iarap ia u kum ha 

kine ki por bad khamtam de ha ki por pynap dor, te ka la- 
long shisha ka jingiarap bakordor ia u. Hangta kein u lalah 
ban pyniaid ia ka dor iew dor hat bad jingmih ki mar ki mata 
ha iew kat kum bad ha kum ka mon ba u kwah. 


IV. JINGPYNKUT (Conclusion) 

Ha ka baring pynkut noh, nga kwah ban kynjoh khyn- 
diat shaphang ka dur u Khasi mynta, bad kumno pat u ieng 
bad u long hapdeng kinc ki jingkylla pyrthei. 

Kat kum balah ban iohi hi, ka jaidbynriew Khasi ka la 
nangtroin nangtroin bad nang ngam imat sha ki jingjylliew 
bym lah khyllie shuh, kata lada shu ieh kan iai long kumba 
ka long kumne mynta. U Babu Soso Tham (Bam kwai ha 
iing u Blei), u nongthoh bakhraw ka Ri Khasi-Jaintia, u la iohi 
ia kinc kiei kiei mynba u la thoh ia kito ki ktien, “langi yn 
sa rong noh da ka Umsaw” bad “ngin sa long tang ki nong- 
Ihohdieng bad ki nongtongum”. Ha shim por bad nud mynta 
ban peit bad bishar ia la ka Ri bad Jaidbynriew — hato kine 
ki jingpyrta utei u Rangbah ijngai kirn la wan jia urlong ha 
kine ki sngi jongngi mynta? Ym tang katne, imat kiba kham 
bun bad shyrkhei ki dang ap shakhmat lada shu iahun ban 
sah myllen ha kane ka jinglong baper kum ki sladieng halor 
urn. Ka jingtroin ka jaidbynriew kam shym la long shuh 
tang ha kawei ne ar ki Hang, hynrei imat nadong shadong 
— na ka Hang ka khaii pateng (trade & commerce) ka imlang 
sahlang (socially) bad ruh ha ka akor longbriew manbriew 
(morally). Kaba ngin lap bunsien ka long ba u Khasi 
babun u long u balyngkar, ba khlembuit khlembor bad ba 
khlem iktiar ban pynsan pynrangbah ialade ha ka rukom 
badon akor bad baitynnad burom hakhmat u briew ka pyr- 
thei bad u Blei. 

Ho-oid shisha, ngi la roi shibun ha ka liang ka thoh ka 
tar (educationally), ngi la kham sian kham nang ruh ha ka 
sain-pyrthei (politically) bad kiwei de ki jingshemphang ka 
jingstad briew mynta. Hynrei ia kine ki jingkiew ha kine 

ki Hang la pynnoh tarajur khongpong baba la hiar kafnc ha 
ka akor longbriew manbriew bad imlang sahlang bad ha ki 
rukom trei rukom ktah de. Ha ka bakut ka tywrw iongbriew 
bashisha, ka kyrteng babha ka kham kordor bun bun phew 
shah ia ka spah, ka burom, bad jingstad briew pyrthei. Ai, 
namarkata, ba nyngkong nyngshap yn ialeh ban tei ia la ka 
jaidbynriew halor ki Mawpaia badon nongrim bakhlain 
badonburom, bad nangta sa kynton jrong ki mala jingroi 
ha baroh ki liang ka trei ka ktah, ka spah ka hajar, ka jing- 
nang jingstad bad jingshemphang bad jingroi shaphrang ka 
jaidbynriew. Dei tang ha kine ki Nongrim balah ban kot 
sha kita ki jingkiew bad jingroi shaphrang baneh iunom 
bad ki ba-ai jinghun la kat ka jinghun shisha. 

Kane kein ka dur u Khasi mynta — u raid sheng sheng 
kum u nongbuaid shane bad shatai, bad khadduh un sa 
kyllon bad hangta yn sa tyllep noh ia u sha ki Niamra ka 
jingjahduh jahdam noh. 

Ki rang bad ki thei ka Ri khlem pep ki iohi ia kme ki 
jingmynsaw, hynrei kumba ka long mynta, imat kumba 
baroh ia shoh khawtyndep aiu re. Ngi sha tahufi ban sngap 
la ka sngap bad imat kumba kine kiei kiei kim don jingktah 
ia u Longth'ohdoh iajong, ia ki khun ki ksiew, ki hynmen 
Id para, ki kur ki jaid bad ba ha iing ha sem baroh. Ngi 
long mynta imat kum ka jaidbynriew ka batlot shibun ha ka 
bor khHi shitom. Ngi long ki barit mynsiem, bakhwan-ialade, 
ba marwei marwei shimet, bym don jingiatylli bad imat bym- 
don jingsngewrem briew shuh. La shah iuh shah khnoit, la 
shu shah leh thombor ha ki bun ki bynta jingtreikam, ki jaka 
ki khyndew bad ki kynthei ki khynnah. La shah kynfii kyn- 
noh liiewbein ia ka jinglong ka jaidbynriew ia kat ha u badon, 
hynrei katta ruh imat shu hun ban shong kfikti bad sngap 
man man, kumba ong mano re. Ki khana ki nongwei 
nabar shaphang jong ngi ki long kiei kiei ki bapynjah burom 
had badei ban pynsngewsih iamrem ia ngi. Dano te haba 
la shai la sngewthuh, ngi ladei ruh ban nang ban iek ia la ka 
burom ka jaid ka kynja, ka ri ka muluk bad ban im ban iaid 
da ka jingsngewthuh ban ri la ka akor ka burom bad jing- 
tip duk tip suk. Ryngkat bad ka jingtip briew tip Blei, 

ladei ban pynkhie rasong biang ia kito ki “Sotti Juk” ban 
khyllie ia la ka Ri bad ka jaidbynriew sha ki kyrdan ba 
itynnad, baidonburom bad baroi baiaid shaphrang shaid 
shaid ha ka jingtip jingsngewthuh bad jingshemphang ba- 
kynjoh kliar lum babeh ’erbatemon iwbih. 

Kaba ai mynsiem jingkmen ia u ’riew ieit ri mynta ka 
long ba hangne hangtai lasdang ban iohi ha ka mynsiem 
bad ka dohnud ki 'rang bad ’thei samla bad kumjuh ruh ha 
ki tymmen ki rangbah, ia ka jingkynat ki kjat-sngi baieit Ri 
bad baieit la ka burom ka akor bad la ka jaid ka kynja. 
Khlem pep bad khlem don jingartatien, kine kin long kum, 
ki symboh babha ban pynphriang kylleng ia ka mynsiem 
bashynrang, badonburom bad bashiur ban nud ia ki jing- 
shisha bad ban ialeh ia kine ki jingsniew bad jingmynsaw 
badon ha tmier jingkhang. Ka jaidbynriew jong ngi kaba 
Lashai ka don ka nongrim ha ngi ki Mynta. Ka jingjied ruh 
ka long ha ngi hi la ki Longdien kin kyrkhu burom ne kin 
shla tim ia ngi. 

Em, ka por kam pat dier eh bad ki khyrdop jingkhang 
ym pat khylliap lut. To ngin iaieng joit noh mynta da ka 
mynsiem ka basngewrit, baiaishah bad sngewkhia shisha 
na ka bynta la ka burom bad na ka bynta la ka ‘Ri u Barim 
u Bajah’. To ngin pynsmat pynsting ialade bad ialeh khlem 
shongthait haduh ban da poi top halor kliar ki lum ka Bu- 
rom bad jingsuk. Mih, to mih phi ki Samla phrangsngi 
i mei i pa, bad shynrang bad kynthei bad to pynshai ia la ka 
ki sharak na la ki dieng pynieng sharak bad ha la ki talen 
talen bi la ai U Nongthaw ha phi. leng mynta da kawei ka 
buitkawei ka btr— bret noh la ki jingkwah-khwan-lade 
(selfishness) ne ki jingbymiadei jingmut bakumne kumtai 
(petty differences), bad to ai ba ka Ri kan long ha SHWA 
bad kine kiei kiei pat hadien. Uno uta u KHASI u ban 
sngew khain briew ne sngew donburom ne sngew kat nga 
haba ka jaidbynriew ka la kyllon bad jahburom. Nga ngeit 
bad da ngeit skhem hi kein ba, ym don uwei ruh u 
Khun shynrang ne kynthei i Mei Khasi u ban sngew phuh- 
mat katba ka Ri lajong ka nang shahkynfii ibein. Kane 
kawei ka jingngeit baskhem ruh nga don ba, lada don uno 

uno u kynja Aristotle hyndai u ban wan iaid ha ki lynti 
shnong jong ngi mynta bad la ka sharak, un nym lah ban 
lap tang uwei ruh u Khasi Shisha u ban nym don jingieit ia 
la ka jaid bad ka Ri — yn nym don Ingkhong-shatangmat 
kein. 

Lada u Blei u dang isynei bad lada ngin iapyrshang 
rangbah baroh na lade marwei marwei da ka dohnuh ka 
basngur bad mynsiem bashisha te khlempep ngin sa ioh 
biang ia la ka jaka burom hangne ha snieh pyrthei. Hangta 
lehse ngin sa ioh pyrta phuh mynsiem bad la u Nongthoh 

“Sa shisien pat ka sngi kan sngur, 

Sa shisien pat kin paw ki khlur” 

Ha ka bawai noh, kane to ngin kynmaw kut ba, “KA 
SPAH JONG KANO KANO KA RI ne JAIDBYNRIEW 
KA SHONG BAD KA LONG NYNGKONG NYNG- 
SHAP HA KI BRIEW JONG KA HI” (The wealth of a 
Nation is its people). Bad ym tang katta ka shong ruh ha 
ka jingkhlain ka jinglong briew badonakor badonburom 
bad ba shisha jinglong. D briew u bashisha u kham shlur 
mynsiem ban ia u ’riewkai. Ki shipai bashisha jinglong ki 
kham shlur ban ia ki shipai awria ha ka thma pyrthei ne 
bakynja mynsiem ruh. 

To ai ba ka jaidbynriew jongngi ruh kan long ka Kynhun 
Shipai Bashisha jinglong (High intergrity) bad khlem arta- 
tien ngin sa ioh jingjop. To ai ruh, namarkata, hangno 
hangno ba ngi don, shano shano ba ngi leit bad ha kino kino 
ki kam bapher ba ngi trei, ba ngin trei minot hok thop da 
kaba ri bad sien syntiew la ka akor ka burom ki kmie ki kpa, 
ki hynmen ki para bad ba haiing hasem baroh. To ngin 
long ki Nongkit-tien-syiem (ambassadors) babha bad ki 
mawlynnai paila ba pynphymai burom ia la ki kmie ki kpa 
bapun bakha bad ia la ka Ri bad ka jaidbynriew bakdup 
bakner, ha baroh ki kam ki jam, ki ktien ki thylliej bad ki 
jingmut jingpyrkhat phar. Dei halor kine ki nongrim kein 
ba ngin lah ban kot bad kynjoh sha kita ki kyrdan roiphew 
roispah bad roi met roi mynsiem ruh kiba ai jinghun kat 
ka jinghun shisha. 



